authors:
Helen Pentsa
Stanislav Moshkov
Geidi Raud
Stanislav Moškov
Aga See Ju Helmekese Amet
Pole Hulllllu
Õnnitlused Eesti Rahvale
Krdi Tüüüüübid Rsk.
Kes Iganes
Tšiki- Briki

description: Keskerakonna esimees Jüri Ratas, Sotsiaaldemokraatliku Erakonna esimees Jevgeni Ossinovski ning Isamaa ja Res Publica Liidu esimees Margus Tsahkna koos kolme fraktsiooni liikmetega allkirjastasid uue valitsusliidu koalitsioonilepingu.

title: OTSEBLOGI JA FOTOD | KOALITSIOONILEPING ALLKIRJASTATUD! Riigikogu hääletab, kas Ratasest saab uus peaminister

maintext:
Helen Pentsa
Jüri Ratase kõne täismahus:
Lugupeetud Riigikogu esimees! Austatud ametikaaslased!
Head Eestimaa inimesed!
Meie kallis Eesti Vabariik tähistab peagi 100. sünnipäeva ning kannab enne seda Euroopa Liidu eesistujariigi vastutusrikast rolli. Eesti on jõudnud nii kaugele tänu põlvest-põlve edasi antud kodumaa-armastusele ning kõigi meie inimeste sihikindlale ja tihti ennastohverdavale tööle. Soovin tänada iga inimest, kes on andnud oma panuse meie riigi ja rahva edasiviimiseks.
Mul on suur au seista täna siin saalis teie ees peaministrikandidaadina. Riigikogu istungisaalis on 94 aasta jooksul vastu võetud lugematult palju otsuseid, kuigi enamik sellest ajast paraku võõrvõimude okupatsiooni tingimustes. Kahtlemata toimus selle saali kõige kaalukam hääletus 20. augustil 1991. aastal, mil 69 Eesti Vabariigi Ülemnõukogu liiget andsid oma toetuse otsusele “Eesti riiklikust iseseisvusest”. Hindan väga kõrgelt 20. Augusti Klubi liikmete panust, kes on olnud esindatud kõigis Riigikogu koosseisudes.
Meil kõigil on põhjust oma riigi ja rahva üle uhke olla. Samas tuleb kurvastusega tunnistada, et meie Eestimaa seisab täna mitme tõsise väljakutse ees. Rahvastikukriis, ühiskondlik ebavõrdsus, majanduslik seisak ning riiklik julgeolek on küsimused, millest ei saa ega tohi mööda vaadata. Just nende sõlmprobleemide lahendamine on Eesti Keskerakonna, Sotsiaaldemokraatliku Erakonna ning Isamaa ja Res Publica Liidu valitsusliidu kandev eesmärk.
Austatud kuulajad!
Eesti välis- ja julgeolekupoliitika on järjepidev ning rajaneb laiapõhjalisel poliitika-ülesel konsensusel. NATO ja Euroopa Liidu liikmelisus on Eesti julgeoleku ja heaolu olulisimaks garantiiks. Eesti valitsused on hoidnud siin ühtset kurssi ning tõstnud seeläbi Eesti inimeste elukvaliteeti ja tugevdanud meie riikliku iseseisvuse alustalasid. Loomulikult jätkab sama teed ka loodav valitsusliit.
Eestis ja välismeedias ajutiselt ringelnud vastupidised väited on äärmiselt kurvastavad. Tuletan veelkord meelde, et meie omariikluse alusväärtuste ning Eesti Vabariigi rahvusvahelise mainega mängimine on lubamatu. Õnneks on viimastel nädalatel need ekslikud sõnumid nii Eesti kui ka välismaa meediakanalites sõnaselgelt ümber lükatud.
Valitsus, mille moodustamiseks täna teilt volitusi palun ja küsin, astub tegelikult veel sammu võrra välis- ja julgeolekupoliitikas edasi. Suuname senisest rohkem tähelepanu ja rahastust meie välisteenistusele ning loome täiendava riigikaitseinvesteeringute programmi. Ühtlasi töötame viivitamatult välja Eesti Euroopa Liidu eesistumise prioriteedid ning tagame eesistumise eduka korralduse 2017. aasta teises pooles.
Kinnitan üheselt, et Eesti jätkab iseseisva kaitsevõime arendamist ja hoiab kaitsekulutused vähemalt tasemel 2% SKT-st. Sellele lisanduvad NATO liitlasüksuste vastuvõtuks vajalikud investeeringud. Riigikaitses on meile jätkuvalt olulisteks toetuspunktideks nii ajateenistus, ohvitserid ja allohvitserid, reservarmee, tugev Kaitseliit kui ka pidevad õppused ning liitlaste kohalolek. Ühiskonna vastupanuvõime tugevdamiseks kriisiolukorras võtame vastu elanikkonnakaitse kontseptsiooni.
Rahvusvahelise terrorismi ja teiste meie aja ohtude vastu seismine eeldab riikide tugevat ja laiapõhjalist koostööd rahvusvahelistes operatsioonides. Eesti ajalooline kogemus on meid õpetanud, et Eesti ei tohi jääda üksinda. Kindlameelne ja ühtne Euroopa Liit ning NATO on olulised nii Eesti kui ka rahvusvahelise julgeoleku ja heaolu tagamisel.
Austatud Riigikogu liikmed!
Eesti kuulub juba kaksteist aastat Euroopa Liitu, kuid vahe jõukamate riikidega on endiselt lubamatult suur. Kahjuks on meie senine majanduse areng aeglustunud ning vajame majanduskasvu elavdamiseks uusi mõtteid ja algatusi. Eilsed lahendused täna enam ei aita ja veel vähem on neist kasu homme.
Hiina vanasõna ütleb: „Parem komistada uutel radadel, kui seista paigal vanadel teedel.“
Loodava valitsusliidu eesmärk on jõuliselt ellu viia vajalikke investeeringuid ning maksumuudatusi. Hoiame riigieelarve keskmisena struktuurses tasakaalus, kuid oleme valmis tulutoovate investeeringute rahastamiseks kasutama mõistlikku laenukapitali. Konkreetse näitena toon välja Tallinna Linnahalli, millest soovime koostöös pealinnaga ehitada rahvusvahelise konverentsikeskuse. Samuti toetame kohalike omavalitsuste elamufondi investeeringuid, ehitame välja lairiba jaotusvõrgu ning teostame suuremahulisi taristu investeeringuid.
Maksunduses viime ellu iseseisvuse taastanud Eesti kõige vajalikuma maksureformi. Tõstame kuni keskmist palka teenivate inimeste maksuvaba tulu 500 euroni kuus. See annab alates 2018. aastast kuni 1 200 eurot teenivatele inimestele igakuiselt 62 eurot enam kui kehtiv seadus ette näeks. Maksumuudatusest võidavad kõik, kes teenivad kuni 1 758 eurot. Sellest jõukamate maksukoormus tõuseb sõltuvalt sissetulekust ühe kuni kolmekümne kaheksa euro võrra kuus.
Ma olen veendunud, et suurema sissetulekuga Eesti inimesed on nõus andma need kolmkümmend kaheksa eurot ühiskonna suurema sidususe ja stabiilsuse ning kiirema üldise majandus- ja palgakasvu huvides.
Turismisektori toetamiseks ja majanduse elavdamiseks jätame ära majutusasutuste käibemaksu tõusu 9%-lt 14%-le 2017. aastal ning planeeritud diislikütuse aktsiisi 10%-lise tõusu 2018. aastal. Maksumuudatuste kompenseerimiseks on plaanis mitmeid katteallikaid. Näiteks kehtestame pangalõivu finantsasutustele ning tõkestame kasumi varjatud väljaviimist Eesti äriühingutest. Alkoholi ja suhkru liigtarbimise vähendamiseks tõstame õlle, kääritatud jookide ja veini aktsiise ning maksustame kõrge suhkrusisaldusega joogid.
Rasketel aegadel vajab erilist tähelepanu meie põllumajandus ja maaelu. Tõstame valdkonna rahastust üleminekutoetuse maksimaalse määra ulatuses ja suurendame 2017. aastal kriisiabile suunatavaid vahendeid.
Ettevõtluskeskkonna parandamiseks viime ellu null-bürokraatia algatuse ning loome info- ja kommunikatsioonitehnoloogia (IKT) sektori arenguprogrammi. Samuti asume tööle kaubalaevade Eesti lipu alla toomise nimel. Madalapalgaliste toetamiseks teeme tööturu osapooltele ettepaneku jätkata alampalga tõstmist.
Loodav valitsusliit lõpetab seni valitsenud olukorra, kus ministrid nimetavad Riigikogu liikmeid riigi äriühingute ja sihtasutuste nõukogudesse. Mitu õiguskantslerit on kinnitanud, et see riivab võimude lahususe põhimõtet. Riigi äriühingute töö tulemuslikumaks ja läbipaistvamaks muutmiseks hakkavad suuremad äriühingud järgima börsil kehtivaid info avalikustamise reegleid.
Head ametikaaslased!
Eesti elanike arvu taas tõusule viimiseks soovime tõsta kõigi inimeste heaolu, pikendada tervelt elatud aastaid ning kutsuda kõiki Eestist lahkunud inimesi kodumaale naasma. Iga seaduseelnõu ja programmiline dokument peab panustama rahvastikukriisi lahendamisse ja väljarände pidurdamisse.
Pere loomine eeldab turvatunnet pakkuvat ning laste kasvatamist toetavat keskkonda. Seetõttu soovime tõsta lasteaiaõpetajate palga kooliõpetajate palga alammäärani. Samuti viime õpetajate keskmise palga 2019. aastaks 120%-ni Eesti keskmisest ning suurendame tugispetsialistide rahastust.
Koalitsioonikõneluste ajal saime palju erinevaid kirju ja sõnumeid sõpradelt, tuttavatelt ning Eesti inimestelt laiemalt. Mulle meenub siinkohal üks murelik sõnum koolipoisilt, kes soovis kinnitust, et saab ka edaspidi tasuta koolilõunat. Ta võttis ühendust, sest oli meediast õigesti kuulnud, et kõik ideed on teretulnud. Mul on rõõm kinnitada, et tervisliku ja kättesaadava koolitoidu pakkumiseks viime koolilõuna toetuse 1 euroni. Toetuse tõstmine on olnud juba aastaid ka Omavalitsusliitude Koostöökogu ettepanek valitsuskoalitsioonile.
Hariduses jätkame riigigümnaasiumite arendamist, kuid lubame ka pärast 2023. aastat gümnaasiumite pidamist omavalitsuste poolt. Samuti tagame maakonnakeskustest kaugemal asuvate maagümnaasiumite kõrgema rahastuse. Riik peab tagama kättesaadava hariduse kogu Eestis, mitte ainult suuremates keskustes. Ruhnu Põhikooli 10 õpilast väärivad samaväärseid õppetingimusi, mis on nende eakaaslastel Tartus või Tallinnas.
Teadus- ja arendustegevuses seame eesmärgiks viia rahastamise 1 protsendini SKT-st ning tõhustada koostööd erasektoriga. Kvaliteetse järelkasvu tagamiseks tõstame doktorantide stipendiume. Samamoodi jätkame kultuuritöötajate palgatõusu ning tõstame spordivaldkonna rahastust.
Eesti keele hoidmine on iga valitsuse kohustus, mistõttu tagame kvaliteetse eesti keele õppe kättesaadavuse, vajalikud õppevahendid ning täiendkoolitused. Rajame Narva ja Tallinna eesti keele majad ning tõstame eesti keele õppe kvaliteeti haridusasutustes. Samuti võimaldame Eesti Vabariigi kodakondsust soovivatele inimestele lepingut, millega pakub riik tasuta eesti keele kursusi.
Võitleme kodakondsusetuse taastootmise vastu, lihtsustades siin sündivate laste võimalusi Eesti Vabariigi kodakondsuse saamiseks. Iga Eestis sündinud laps on vajalik meie riigi ja rahva püsimiseks. Erinevate kogukondade ühendamine ja ühiskonna sidustamine on kahtlemata loodava valitsuse üks prioriteete. Kaasame kõiki Eesti inimesi, sõltumata soost, vanusest, maailmavaatest või rahvusest.
Juba rahvusliku ärkamisaja üks juhte Johann Voldemar Jannsen on öelnud: „Eesti rahvas peaks siis, kui lubate ütelda, südamlikum ja üksmeelsem olema, kui ta on.“
Auväärt rahvasaadikud!
Edasi liigume ka keskkonnapoliitika valdkonnas, kus lähtume teaduspõhisest lähenemisest ning heaperemehelikust loodusvarade kasutamisest. Keskkonda hoidev suhtumine on alati olnud ka minu kodune kasvatus.
Tagame olmejäätmete ringlussevõtu 2030. aastaks vähemalt 65% ulatuses. Samuti võtame vastu Eesti energiamajanduse arengukava, mille kohaselt suureneb 2030. aastaks taastuvenergia osakaal elektrienergia lõpptarbimises.
Inimeste elukeskkonna parandamisel on oluline roll ka siseturvalisuse valdkonnal. Tugevdame kogukonnakeskset politseitööd ja piirkonnapolitsei võrgustikku eeskätt maapiirkondades. Samuti tõstame oluliselt politsei kiirreageerimisvõimekust. Meie poolt eraldatavad 3,9 miljonit lisaeurot võimaldavad lisaks senisele 103-le mehitada veel 97 kiirreageerija ametikohta.
Ühtlasi parandame päästjate ja demineerijate kaitsevarustust ning kaasajastame päästetehnikat. Priitahtlike pritsimeeste väärtustamiseks tugevdame vabatahtlikke päästekomandosid. Meie kõigi elukeskkonna turvalisemaks muutmiseks kehtestame ka täiendavad alkoholi reklaami- ja müügipiirangud.
Head kuulajad!
Üle kahekümne aasta on lahendamata mitmed omandireformiga seotud küsimused. Seetõttu moodustame eraldi komisjoni, mis analüüsib selle reformi mõjusid. Eesti inimeste õiguste toetamiseks vaatame läbi võlgade ümberkujundamise põhimõtted, tugevdades eeskätt kodulaenuvõtjate kaitset. Võrdsemate pensionite tagamiseks suurendame riikliku pensioni baasosa ning vähendame palgakomponendi osakaalu. Oleme võtnud selgelt eesmärgiks ka soolise palgalõhe vähendamise.
Noorte perede toetamiseks muudame vanemahüvitiste süsteemi paindlikumaks ning fikseerime vanemahüvitise ülempiiri (2016. aastal 2724,36 eurot/kuus). Tõstame lasterikka pere toetuse (3-6 lapsega perele) 300 euroni kuus ja kustutame raske puudega laste vanemate õppelaenud.
Tervishoiu jätkusuutliku rahastamise tagamiseks loobume sotsiaalmaksu langetamisest. Tagame Eesti inimestele arstiabi parema kättesaadavuse ning hüvitame suuremas määras kõrgendatud ravivajadusega inimeste ravimikulud.
Lugupeetud riigimehed ja riiginaised!
Pean õigeks riigireformi läbiviimist ning bürokraatia vähendamist. Samal ajal ei saa me leppida ääremaastumisega, vaid peame tagame inimväärsed elutingimused kogu Eestis. Kokkuhoiukohti tuleb otsida sealt, kus toimub reaalne raiskamine, mitte kõike ühe lauaga lüüa. Kahjuks on viimastel aastatel tõmmatud riiki koomale ennekõike just maapiirkondade arvelt. Kohalike omavalitsuste tulubaasi kärped on üks paljudest kurbadest näidetest.
Eesti riiki ei saa juhtida nagu arveametnik.
Keegi ei ole seda põhimõtet väljendanud täpsemini kui Lennart Meri, kes on öelnud: „Eesti riik on kulukas ja Eesti riik on kallis. Ta on kulukas kodaniku rahataskule ja ta on kallis kodaniku südamele.“
Eestimaa tasakaalustatud arengu tagamiseks suurendame omavalitsuste otsustusõigust. Tõstame kohalike omavalitsuste tulubaasi ning anname neile osa riiklikke ülesandeid koos vastava rahastusega. Teiste otsuste seas taastame 250-eurose matusetoetuse kõigile ning suuname vahendid kohalikele omavalitsustele. Anname maakondliku ühistranspordi korralduse koos täiendava rahastusega kohalikele ühistranspordikeskustele või omavalitsustele. Samuti kiirendame reformimata riigimaade üleandmist ning viime riigiasutusi maakondadesse.
Olen oma töö käigus külastanud kõiki Eesti omavalitsusi ning loodan siiralt, et suudame elu väiksematesse maakohtadesse tagasi tuua. Konkreetse meetmena oleme otsustanud välja töötada Ida-Virumaa programmi, et ellu viia vajalikke investeeringuid infrastruktuuri ja parandada inimeste elukvaliteeti.
Head kuulajad!
Viimased nädalad on tähendanud tõsist tööd ja pikki läbirääkimisi. Tänan kõiki erakonnakaaslasi ja partnereid raskete, kuid algusest lõpuni konstruktiivsete kõneluste eest. Poliitikutel on alati erimeelsusi mitmetes küsimustes, kuid julgen kindlalt öelda, et läbirääkimistel olid alati esikohal Eesti riigi ja rahva huvid.
Tänan siiralt Vabaerakonna ja Eesti Konservatiivse Rahvaerakonna esindajaid väärt mõtete eest. Leidsime tugeva ühisosa nii põllumajanduspoliitika kui ka omavalitsuste toetamise küsimuses.
Usun, et Riigikogu enamus näeb vajadust ka presidendivalimiste süsteemi täiendamiseks ning toetab valimiskampaaniate muutmist ideedepõhiseks, mitte raha- ja mahupõhiseks. Lisaks soovime võrdsustada e-hääletamise ja elukohajärgses jaoskonnas eelhääletamise perioodi.
Tänan veelkord kõiki poliitikuid, eksperte, ühendusi, ettevõtjaid ja Eesti inimesi, kes andsid väärtuslikku sisendit loodavale valitsusliidule. Mul on siiralt hea meel, et suutsime isegi varuga täita Eesti Ametiühingute Keskliidu taotluse tõsta maksuvaba tulu 66% tasemele miinimumpalgast. Samuti astume ühte jalga Eesti Karskusliiduga ning piirame alkoholireklaame. Palju toetajaid pälvis ka eesmärk tõsta naiste osakaalu riigijuhtimises.
Kindlasti ma soovin tunnustada Reformierakonda nende pikaajalise panuse eest riigi juhtimisel. Olen veendunud, et iga valitsuskoalitsioon on aidanud Eesti riiki üles ehitada ja edasi viia. Teen siinkohal sügava kummarduse kõigi varasemate Riigikogu koosseisude, ministrite ja riigipeade ees.
Austatud ametikaaslased!
Minu koostöö Riigikoguga algas 11 aastat tagasi. Tallinna linnapeana olin Riigikogu liikmetega tihedas suhtluses. Alates 2007. aastast olen ametis Riigikogu aseesimehena. Kasutan siinkohal võimalust tänada kõiki üheteistkümnenda, kaheteistkümnenda ja kolmeteistkümnenda koosseisu liikmeid.
Olen teile südamest tänulik meeldiva ja asjaliku koostöö eest. Oleme palju poliitika üle arutanud ja väidelnud, aga väga tihti ka üksmeelt leidnud. Olen kõigilt ametikaaslastelt palju õppinud.
Mulle meenub ühe Riigikogu Kantselei endise ametniku õpetus, et Riigikogu istungi juhataja peab arvestama põhimõttega, et igal protseduuril on kindel algus ja selge lõpp. Kui usaldate mind täna peaministri vastutusrikkale ametikohale, siis jään kindlasti seda haamrilööki igatsema. Eraldi soovin tänada oma kallist pinginaabrit Kadri Simsoni.
Oma ametiaja jooksul olen Riigikogus läbi viinud ekskursioone kümnetele tuhandetele huvilistele. Need 215 trepiastet Pika Hermanni torni on mulle väga armsaks saanud. Olen oma külalistele alati näidanud Riigikogu lae põlluvagusid ning selgitanud, et see on sõnum meie esiisadelt – ka seadusandlikku põldu tuleb hoolega künda, et head saaki saada. Ma ei unusta kunagi Eesti Vabariigi ilusa hümni kõla Toompeal, mis aitab igal hommikul meelde tuletada, milleks meid on parlamenti valitud.
Ühe asja pean ma veel südamelt ära ütlema. Hakkan tugevasti puudust tundma Riigikogu korvpallimeeskonnast. Kui vähegi lubate, osaleksin hea meelega treeningutel ka tulevikus.
Head sõbrad!
Kui pälvin täna teie usalduse, siis võtan valitsusse kaasa oma pikaajalise kogemuse opositsioonipoliitikuna. Tean väga hästi, mis tunne on, kui iga Su idee kohta öeldakse, et see on vale. Soovin tõesti muuta Eesti poliitilist kultuuri ning kaotada arusaama, et vale mees ei või õiget asja teha. Kui opositsioon algatab asjaliku ja edasiviiva seadusemuudatuse, siis arutame selle läbi, mitte ei lükka tuimalt kõrvale. Ma ei ütle seda suusoojaks, vaid täiesti siiralt.
Kui Riigikogu annab täna sündivale valitsusliidule heakskiidu, siis ka tulevikus on oodatud teie kõigi mõtted ja soovitused. Meie hea koostöö ja vastastikku lugupidav suhtlus jätkub. Hea tava näeb küll uuele valitsusele ette 100 kriitikavaba päeva, kuid konstruktiivne kriitika ja Eesti elu edasiviivad ettepanekud on alati oodatud. Juba täna.
Mina ja kõik ministrikandidaadid mõistame seda vastutust, mis meie õlgadele pannakse. Asume tööle teadmises, et Eesti ühiskonda on vaja muuta võrdsemaks, tuua riik inimestele lähemale ning ulatada abikäsi kõigile, kes seda vajavad. Just hoolivust ning ühtsust vajab meie riik kõige enam.
Rõhutan, et minust ei saa kunagi peaministrit ühele, kahele või kolmele erakonnale, vaid peaminister kogu riigile. Peaminister Vilsandi saare ja Narva inimestele, Tallinna ja Põlvamaa elanikele. Peaminister igale Eesti inimesele.
Head rahvasaadikud, ma tänan teid!
Edu ja jõudu meie kallile Eestile!


authors: Reuters Scanpix

description: Täna on selge ilma korral võimalik vaadelda superkuud - kuud, mis on selle sajandi suurim omataoliste hulgas.

title: OTSEPILT: Vaata, milline superkuu kumab Hongkongi kohal

fasttext_language: et


description: Raadio Sky Plusi hommikune ärataja jõudis lapsepuhkuselt tagasi tööpostile.

title: Maris Järva: "Oleksin raadiost eemal olnud nagu kuu aega, mitte poolteist aastat!"


title: Kuus nippi, mida võiks laste kasvatamisest feministidelt õppida

maintext:
Kuigi on feminism jätnud ennast pigem negatiivse mulje, siis on asju, mida iga lapsevanem feministilikust kasvatusest õppida võiks.
Naerata!
Üheks populaarsemaks nõuandeks on soovitada enda järeltulijatel pidevalt naeratada. Seda seetõttu, sest õnnelikud inimesed meeldivad kõigile. Eriti on antud lause levinud naiste kohapealt, sest on levinud arusaam, et naine ei tohiks vihastada. Siinkohal tuleks endalt küsida, et kas on õige näida alati sellena, kes sa parasjagu pole?
Soo pidev rõhutamine.
Pahatihti keelavad lapsevanemad enda järglasi põhjusega: "Sa ei tohiks seda teha, sest sa oled tüdruk/poiss". Üheks feministliku kasvatuse põhimõtteks on aidata lapsel aru saada, kes on tema isiksusena, mitte soo põhjal.
Sa ei tohiks seda selga panna..
Kindlapeale ei ole meile uudiseks, et feministide arvates ei tohiks poisslapsed kleiti kanda ja tüdrukud olla poisilikud. Tihti tundub taoline mõtlemine meile ka ülemõelduna? Vahel ei pruugi me aru saada, et taoline kasvatus on tingitud ka sellest, et tüdruk ei peaks valima tulevikus riideid selle järgi, kui palju ükski riideese tema nahka paljastab ja meestele võrgutamisena tunduks.
Sa oled ise süüdi!
Sõna "süüdi" viitab tihti süütundele, mida laps aga tunda ei tohiks. Pidev süütunde tekitamine võib lapses tekitada ka alaväärsust, mistõttu võib saada temast koolikiusamisohver.
Sa ei tohiks ennast nii tunda..


title: KINGIIDEE | Õllesõpradele on olemas oma eriline Kinkekaart ja advendikalender!

maintext:
Spetsiaalselt käsitööõlledele ja siidritele spetsialiseerunud Uba ja Humal annab nõu, mida võiks õllesõbrale jõuludeks kinkida. Sortimendis on pidevalt rohkem kui 500 erinevat käsitööõlut ja siidrit.
Näiteks on eriti äge kingitus Kinkekaart. Õllepudeli etiketil on kirjas 20, 30 või 50 eurot ning hiljem saab õllepudeli saanu just selle summa eest lunastada õlut Uba ja Humalast.
Teine vinge kingitus on ainulaadne Õllekalender, mis töötab advendikalendri põhimõttel – iga päev uus õlu üllatusluugi alt.
Lisaks leiab Uba ja Humala sortimendist suurima valiku väikeröstijate kohviube nii Eestist ja mujalt.
Vaata täpsemalt SIIT!
Tähelepanu! Tegemist on alkoholiga, alkogol võib kahjustada teie tervist.


authors:
Arno Saar
Marianne Loorents
Meelis Tomson

description: Ükski populaarne asi ei saa mööduda skandaalideta ja nii läks ka tantsusaatega. Vaatame üle mõned kõige rohkem kõneainet pakkunud juhtumised.

title: Kümme aastat saate "Tantsud tähtedega" esimesest hooajast: skandaalid-skandaalid-skandaalid!

maintext:
Pealtnägija rääkis Õhtulehele, et seltskonnas oli ka Värniku vend, kes saate ajal ühele lärmajale vastu lõugu andis. Pärast saate lõppu liikus seltskond minema, pudelites ja klaasides kaasas tasuta jagatud vahuvein. Stuudio allkorrusel läks meeste vahel suisa kakluseks, mis liikus välisuste vahele. See lõppes aga ühe mehe jaoks kukaltpidi ukseklaasis, mis purunes. Ühel hetkel kaklus lõppes ja veriste nägudega mehed jalutasid minema.
Reet Linna küsis parteilt hääli
Saate esimeses hooajas tantsinud saatejuht Reet Linna oli kord oma võimaliku väljakukkumise pärast nii mures, et saatis sõbrannale Reformierakonnast kirja, kus palus enda poolt hääletada.
(Marianne Loorents)
"Oleme Eduardiga (Reet Linna tantsupartner) väga nördinud, et kogu selle pulli taga on jälle Keskerakond. Saate produtsent on Klandorfi tütar, žüriis Merle ja tagatoas Kalle. Ja kui nüüd Keskerakonna noored panevad helistama, siis ähvardab mind väljakukkumine!” seisis kirjas.
Argo Aderi võidu taga onupojapoliitika?
2008. aastal võidu napsanud Argo Ader ja saate produtsent Raivo Suviste on sugulased. See andis alust arvata, et ehk pani Ader võidu taskusse tänu sellele.
undefined (Marianne Loorents)
Kui ajakiri Just! Suvistelt sugulusastme kohta päris, ütles too, et sugulased ollakse nii kaugelt, et ei oskagi täpselt öelda. “Issand jumal! Kirjutage, mida tahate!” ütles Suviste, kui temalt küsiti, kas Ader võitis suguluse pärast.
Kati Toots ja Luisa Värk öösel lastega peol
2011. aastal peeti tantsusaate finaali järelpidu lounge Déjà vu’s. Kati Toots ja Luisa Värk võtsid peole kaasa ka oma pisitütred ning see ajas pildigaleriisid inspekteerinud kommentaatorid marru. “Väga häbiväärne tegu, võtta imikud sellisele üritusele kaasa, kas tõesti on tähelepanupuudus ikka nii suur, et isegi lapsi kasutatakse selleks ära? Lapsed olid nii tülpinud, aga nemad nautisid meedia tähelepanu. Kus on LASTEKAITSE?” arvas keegi. Kati ütles Õhtulehele, et tütar oli temaga peol vaid 15 minutit, misjärel elukaaslane Jaan lapsega koju läks. “Oleme alati oma tütre võimalikult paljudesse kohtadesse kaasa võtnud ja ma ei näe selles midagi kuritegelikku, et laps on oma ema-isaga hilja õhtul kaasas,” kommenteeris ta.
Väljakukkujad otsustatakse tagatubades?
Ühes saates jäi pildile saatejuht Kaisa Oja käes olnud tulemustepaber, kus Ženja Fokini taga number 7, saatest välja kukkunud Dave Bentoni taga aga number 6. See pani vandenõuteoreetikud rääkima, et tulemused on võltsitud ja tagatubades käib igavene sahker-mahker.
(Meelis Tomson)
“Saatejuhtide kätte jõuab paber, kus on juhuslikus järjestuses reastatud saatest edasi pääsenud tantsupaarid. Tegemist ei ole mingi paremusjärjestuse ega edetabeliga. Saate jooksul tekib kaks võrdse tähtsusega pingerida, žürii ja publiku oma, mille liitmisel selguvad saate tulemused. Lähtuvalt saate formaadi omaniku BBC kehtestatud reeglitest koondtabeli paremusjärjestust ei avalikustata, välja öeldakse ainult kaks kokkuvõttes kõige vähem punkte saanud paari. Fotol oleval paberil ei tähenda numbrid paaride taga seega saate pingerida, vaid tegu on pelgalt paaride nimetamise järjekorraga,” selgitas saate avalike suhete juht Susan Lilleväli.


description: Vitamiinid ja vajalikud toitained, mis võivad koos smuutis olla vahepalaks või suisa kergemaks eineks. Üks on kindel - see smuuti kohvist ja banaanist peaks olema osa su dieedist.

title: JOO JA KAOTA KAALU: valmista kohvist ja banaanist smuuti?!


description: Loomad on vahel sama vallatud nagu lapsed. Videol möllavad lumes vahvad põhjapõdrad.

title: IMELINE VAATEPILT: põhjapõdrad lumes möllamas


description: Sel nädalal viibivad kõrgemas sõjakoolis õpilasvahetuse raames neli Poola õhuväe akadeemia kadetti, kes tutvuvad kaitseväe ühendatud õppeasutustega ja siinse õhuväeohvitseri õppega."Poola õhuväe akadeemia kadetid saavad ülevaate Eesti kaitsepoliitikast, kaitseväe struktuurist ja põhiülesannetest ning ka Eestist üldisemalt," ütles kõrgema sõjakooli õhuväe põhikursuste ülem major Margo Ütt. 2014. aastal allkirjastasid Poola õhuväe akadeemia rektor brigaadikindral Jan Rajchel ja kaitseväe ühendatud õppeasutuste ülem kolonel Martin Herem kõrgkoolide õpilasvahetuste koostöölepingu. Programm võimaldab Poola õhuväe kadettidel käia õppimas Eestis ning sõjakooli õhuväeohvitseri eriala kadettidel saada kogemusi Poola õhuväe akadeemias.Tartus asuvas kõrgemas sõjakoolis saab õppida rakenduskõrgharidusõppes sõjaväelise juhtimise erialal õhuväe suunal koostöös lennuakadeemiaga ja Poola õhuväe akadeemiaga. Õppeaeg õhuväe põhikursusel kestab kolm aastat võimaldades spetsialiseeruda lennuvälj

title: Poola õhuväe kadetid külastavad sõjakooli


title: KINGIIDEE | Ole meisterkokk ja kasuta tarvilikke vahendeid!

maintext:
Rootslased juba teavad, kuidas valmistada suussulavaid roogasid. Nüüd saad ka sina olla oma köögis meisterkokk tänu parimatele G.R.Y.M-i köögitarvikutele!
Need on maailmaklassi kuuluvad kolmekihilised köögitarvikud, millel on vasest väliskorpus, roostevabast terasest ja alumiiniumist tuum ning magnetilisest roostevabast terasest põhi. See kõik tagab ühtlase kuumuse jaotumise.
Kolmekihiline vask
- G.R.Y.M-i vasest seeria puhul on järgitud kolme kihi printsiipi.
- Sisemine kiht on roostevabast terasest, mis teeb toiduvalmistamise hügieenilisemaks ning puhastamise kergemaks.
- Alumiiniumist tuum tagab kergema kaalu ja parema kuumuse hajutamise.
- Vasest väline korpus tagab parema kuumuse hajutamise.
- Põhi on magnetilisest roostevabast terasest ning sobib kasutamiseks kõikidel pliiditüüpidel, muuhulgas ka induktsioonpliitidel.
- Käepidemed on valmistatud roostevabast terasest – välimuse, ergonoomika ja vastupidavuse jaoks.
Kokka moodsalt, kokka tervislikult ning muuda oma köök stiilseks!
Vaata täpsemalt SIIT!


description: Jäär

title: PÄEVAHOROSKOOP: reede, 18. november

maintext:
Sulle meeldib nüüd teha kõike nii, nagu tavaliselt ei tehta. See annab sulle energiat, mis omakorda võimaldab sul kerge vaevaga takistustest vabaneda. Täna ongi just selline päev!
Kaksikud
Merkuuri ja Neptuuni kvadraati tõttu tasuks olla hoolikas asjaajamises ja ümberkäimisel tähtsate dokumentide ja failidega. Probleeme võib ette tulla arvuti või mobiiliga. Või komistad valeinfo otsa.
Vähk
Kuu liigub Vähis ja moodustab päeva jooksul pingeaspekti Uraaniga. Niisiis on oodata seda, mida sa ei oska oodata. Plaane pole mõtet teha, kuna suure tõenäosega ei õnnestu neist hiljem kinni pidada.
Lõvi
Võimaluse korral võta aeg maha ja luba endale rohkem puhkust. Liigne rabelemine võib sind kiiresti väsitada. Avalikes kohtades hoia oma vidinatel silm peal, samuti ole joovastavate jookidega tagasihoidlik.
Neitsi
Merkuuri ja Neptuuni pingeaspekt võib sinus tekitada kummalisi meeleolusid. Mõtled asjadele ja inimsuhetele juurde omadusi, mida neis ei ole. Soovmõtlemine ühes või teises vormis võib olla probleemiks.
Kaalud
Sinu suhted autoriteetide ja muude juhtivate jõududega võivad olla ebaselged ja lihtsalt pingelised. Võimalik, et püüad oma bossilt kiitust teenida, kuid see ei pruugi tulemusi anda. Pigem vastupidi.
Skorpion
Vabadus on sulle niivõrd tähtis, et sa unustad selle kõrval kõik muud näitajad. Kuid just seeläbi suudad olla see, kes tegelikult oled. Mõjud kui isiksus, mistõttu sind respekteeritakse.
Ambur
Õige hetk mõelda, mida peaksid oma elus muutma. Kindlasti on palju pahna ja ebavajalikku, millest oleks kerge loobuda. Samas ole ettevaatlik nii liikluses kui ka mujal ohtlikes oludes.
Kaljukits
Oled ehk taaskord liiga tõsises meeleolus ning esitad nii endale kui teistele ülemääraseid nõudmisi. Päev ei sobi lepingute sõlmimiseks ega kellegiga koostöö alustamiseks.
Veevalaja
Su originaalsed ideed leiavad teiste hulgas nüüd tavalisest soodsama vastukaja. Isegi su kõige pöörasemad ettepanekud kuulatakse huviga ära ning ehk leitakse neile isegi mingit rakendust.
Kalad


authors: Ap Scanpix

description: film

title: "Marsi" näitlejad pidid Maroko kõrbekuumuses otsad andma

maintext:
film
National Geographicu uus minisari "Marss" on otsekui hiljutise kassatüki "Marslane" ja haridusdokumentaali ristsugutis. Vaataja ees avaneb 2033. aasta võimalik mehitatud Marsi missioon, mida näitlejad filmisid Maroko 50kraadises leitsakus. Sari otsib vastust küsimusele, kas punase planeedi vallutamine on tõesti nii reaalne, nagu väidab visionäär Elon Musk.
VÕIMALIK MISSIOON? «Marss» maalib pildi lähitulevikust, kus inimese jalg astub punasele planeedile. Mõistagi tabab astronaute terve hulk probleeme. (AP / Scanpix)
National Geographicu telekanal on viimasel aastal läbinud täieliku uuenduskuuri, kirjutab New York Times. Kadunud on Alaskal hargnevad ebaoriginaalsed odavad reality-sarjad.
Saabunud on suurejoonelised lavastused, nagu 13. novembril alanud kuueosaline miniseriaal "Marss", mille tootmise taga on Oscari laureaatidest tandem: tipprežissöör Ron Howard ("Apollo 13", "Piinatud geenius", "Da Vinci kood") ja produtsent Brian Grazer.


authors:
Stanislav Moškov
Tiina Kõrtsini
Toomas Tatar

title: Jarmo Jagomägi | Mida korvpalli meistriliiga esimene kuu meile õpetas?

maintext:
Koduse korvpalli meistriliiga avamängust on tänaseks möödas 39 päeva. Kohe esimeses lahingus lõhatud üllatuspommi järel on ettearvamatuid tulemusi olnud peaaegu igas voorus.
Kahjuks ei saa öelda, et ootamatute tulemustega on tõusnud ka liiga keskmine tase. Eelkõige tuleb vahe sisse välismängijate taset ja arvu vaadates. Võime küll Strupovice, Stumbriseid ja Kovacevice tagantjärele kiruda, aga fakt on see, et möödunud hooaja Rakvere kuus parimat skooritegijat olid võõrleegionärid.
Samamoodi särasid eelmises hooajal TLÜ/Kalevi abijõud välismaalt, kuid tänavu on selle koha peal must auk. See väljendub kohe ka tulemustes. Üldises plaanis tuleb nii-öelda mõnetine taseme langus Eesti korvpallile kasuks, sest võimaluse saavad omad noormängijad.
2. Rakvere Tarvas jääbki ilmselt kaheksandaks
Nii mõnigi meediaväljaanne ennustas enne hooaja algust Rakvere Tarva langust päris tabeli lõppu. Vaatamata selgele eelarve vähenemisele ja ridade hõrenemisele ei tahtnud peatreener Andres Sõber sellega sugugi leppida. Reaalsus näitab aga midagi muud.
Kui varasemalt oleme harjunud Rakveres nägema hulgaliselt välismängijaid, siis tänavu on neid vaid kaks. Omade poiste esitusi on küll vahva vaadata, kuid selge sammu tagasi on Tarvas teinud. Audentese noori ilmselt edestatakse, kuid ära tuleb jagada eelviimane positsioon, kus kõva konkurentsi on tõenäoliselt pakkumas TLÜ/Kalev.
Rakvere Tarvasel tuleb tänavu olude sunnil läbi ajada suures osas kohalike palluritega. (Tiina Kõrtsini)
3. Võitmist ei saa ilma võitudeta õppida
Audentese noortemeeskond alustas korvpalli meistriliigas kolmandat hooaega. Siiani on kõikide aastate peale teenitud vaid üks võit. Kuigi tänavu on teisele triumfile punktiliselt lähedal oldud, siis sisuliselt ollakse sellest kaugel.
Rait Käbin sõnas tänavu TTÜs tema käe all mängiva Sander Viilupi kohta, et noormees ei ole harjunud võitma ja see muutis ta ebakindlaks. Viilup on korvpallur, kes pallis möödunud hooajal Audenteses ehk meeskonnas, mis ei teeninud ainsatki võitu. Käbin lisas küll, et võidumaitset saab tunda madalamates liigades kaasa lüües, kuid meistriliigas pallimine ja võitmine on hoopis midagi muud.
4. Noorkorvpalluritel on hetkel parim võimalus end tõestada
Nagu eelnevalt mainitud, siis tänavusel hooajal on välismängijate arv ja osatähtsus liigas tunduvalt vähenenud. See tähendab, et võimaluse ennast saavad näidata paljud kohalikud mehed, eelkõige noormängijad.
Suuresti on soodsa situatsiooni loonud lihtsalt klubide rahalised võimalused. Siin on parimad näited Tartu Ülikool ja Rakvere Tarvas, kes varasemalt on saanud lisajõudu otsida piiri tagant, kuid nüüd selleks lihtsalt vahendeid ei jätku. Korvpallurite kasvatamisel tuleb kindlasti kiita ka TTÜd ning Pärnut, kes noorte peatreenerite juhtimisel on noormängijatele suurepärased tingimused loonud.
5. TLÜ/Kalev ei anna liigale sisuliselt mitte midagi
Möödunud hooajal positiivselt üllatanud ja kõige teravamas konkurentsis olnud TLÜ/Kalev on sellel aastal täiesti müstiline suurus. Esiteks on meeskonnast kokku läbi käinud viis välismängijat, kellest kolm on juba lahkunud ning sama saatus on ootamas ka kahte viimast.


description: Armastad jõule, kuid meeleolu on kehv ja õige tuju ei taha kuidagi tulla?

title: HING RÕÕMSAKS: 8 tegevust, mis loovad jõulumeeleolu


description: Täna esilinastub H&Mile loodud pühade lühifilm, mille režissöör on Wes Anderson ja staar Adrien Brody. Tegevus leiab aset jõulupäeval maagilisel rongireisil läbi lumise talvemaastiku. Adrien Brodyt näeme piletikontrolöri rollis. "Wes Andersoni kureeritud talvine rongisõit on täiuslik väljund mugavast ning kantavast elegantsist tulvil H&Mi pühadekollektsioonile. Võtmeks on vaba stiili kombineerimine pidulikuga ja pühademeeleolu tabamine, mis hõlmab nii mõnusat koosolemist lähedastega kui pidulikult rõivastumist,” tõdeb H&Mi peadisainer ja loovjuht Pernilla Wohlfahrt. Filmis näeme üksi reisivaid karaktereid, kes on teel külla lähedastele, tormine talveilm toob sõitjate plaanidesse aga muudatuse. "See jutustus leiab kindlasti kõlapinda ajal, mil meile kõigile kuluks ära kallistuse kinkimine ühele võõrale inimesele,“ lausub näitleja Adrien Brody.

title: Vaata H&M imearmsat pühadefilmi!


authors:
Reuters
Scanpix
Martin Šmutov
Andra Nõlvak
Piret Kütt
Ja Olekski Parem
Trump Oleks Parim
Sooviks Trumpi
Mis
Oi Neid Vene Trolle

description: Täna, 8. novembril valivad ameeriklased endale uue presidendi - juba 45. riigi ajaloos. Kandidaatideks demokraat Hillary Clinton ja vabariiklane Donald Trump.

title: OTSEBLOGI | Donald Trumpil on hiilgav võimalus saada USA uueks presidendiks!

maintext:
One way or another, history will surely be made tonight.
Let it be the good kind. Please, please let it be the good kind. #ElectionNight


title: Jacko vanem poeg: "Isa ütles, et ma kedagi ei usaldaks."

maintext:
"Sellisest asjast ei saagi vist eales üle," ütles Michael Jacksoni vanem poeg Prince haruldases intervjuus oma isa surma kohta. Poiss oli vaid 12, kui 50aastane popikuningas narkoosiaine üledoosi tagajärjel hinge heitis.
Nüüd, seitse aastat hiljem, kinnitab Prince, et püüab iga päev isa mälestust alal hoida ja tema nõuandeid järgida.
19aastane Prince Jackson ütles Los Angeles Timesile, et paratamatult jäädakse teda kuulsa Michael Jacksoni nimega seostama. "Ta oli kõigile nii suur eeskuju. Ja sellest pole midagi. Olen uhke, et mul on tema nimi ja et olen tema poeg."


description: Saksamaa lennukompanii Lufthansa piloodid streigivad täna neljandat päeva järjest.

title: Lufthansa piloodid jätkavad streiki


title: Eesti esimene krimitriloogia sai kolmanda osa, mille kaant ehib taas tuntud kaunitar

maintext:
Triloogia peategelane on elukunstnikuande ja lahtise peaga õnnistatud noormees Adrian Aus, kes saab kavala nõksu abil üleöö tõeliselt rikkaks. Ebaõnnestunud miljarditehingu tõttu satub ta aga seadusesilma pihtide vahele ning romaanisarja kolmanda osa alguseks on Adrian rahvusvaheliselt tagaotsitav mees. Seiklused kannavad teda Venemaale, Taisse ja Hispaaniasse, kuid lõppvaatus leiab aset peategelase kodulinnas Tallinnas.
Ilmunud on Allan Keiani rahatriloogia viimane romaan "Kuidas rikkalt surra?", mis on järg kõmulistele romaanidele "Kuidas rikkaks saada?" (2012) ja "Kuidas rikkaks jääda?" (2013). Kui esimese osa kaant kaunistasid missid Diana Arno ja Madli Vilsar ning teise osa naispeategelast kehastas kaanel lauljatar Liis Lemsalu, siis seekordse kaanekaunitari nägu varjab mask.
Ka oma romaanide kaanele on Allan Keian valinud tuntud nägusid. Juba rahatriloogiale eelnenud romaani "Puhtsüdamlik ülestunnistus" (2011) kaanepildilt vaatab vastu endine Nexuse lauljatar Janne Saar.
Seekordsel esikaanel ilutseb neiu, kes katab oma nägu ballimaskiga. Keiani sõnul on tegu tuntud Eesti kaunitariga, kelle isik peabki saladuseks jääma. "Kindlasti paljud aimavad, kes ta võib olla, aga las see jääb lahtiseks. Raamatuski on tema karakter üks suur saladus - kaanemodell kehastab aastate eest 17aastasena kadunud tüdrukut, kes värvati hiidpetuskeemi variisikuks, aga ta pööras tehingu enda kasuks ja põgenes Eestist," selgitab kirjanik.


title: Ülemiste City avas Öpiku maja võimsa valgusmänguga

maintext:
Tallinnas Ülemiste City linnakus tõmmati eile suurejoonelise valgusmängu käigus virtuaalne eesriie vastvalminud Öpiku majalt. Eesti suurima kontorihoone esimese etapi avamisel kinnitas Ülo Pärnits, et teise hooneosa ehitus algab juba sel kuul.
Eile pidulikult avatud 13-korruselises Öpiku majas alustas tegevust ligi 30 ettevõtet, sealhulgas sadu töökohti loonud ABB rahvusvaheline finantsteenuste keskus.
Ülemiste City linnakut arendava Mainor Ülemiste juhatuse esimehe Margus Nõlvaku sõnul kindlustab Öpiku maja valmimine, et Ülemiste City on jätkuvalt Baltimaade suurim ärilinnak. “Siin tegutsevate ettevõtete aastakäive on kokku 1 miljard eurot ning igapäevaselt töötab siin 8 000 inimest ehk sama palju, kui on inimesi Paides,” märkis Nõlvak ja lisas, et linnaku plaanidest on tänaseks ellu viidud tegelikult vaid 15 protsenti ja see kõik on alles algus. Järgmisel aastal valmib linnakus Selveri toidupood ja unikaalne MyFitness spordiklubi koos ujulaga, projekteeritakse uut ja kaasaaegset koolimaja, lasteaeda ning linnaku esimest elumaja.
Mainor Ülemiste nõukogu esimees Ülo Pärnits kinnitas avamisel, et Öpiku maja teise bürootorni ehitus algab juba sel kuul. “Teise hooneosa valmimise järel saab Öpiku majast Eesti suurim moodne kontorihoone,” ütles Pärnits. Tema sõnul saab Ülemiste City kõige energiasäästlikum hoone Öpiku maja linnaku uue kvartali südameks, mille ümber restaureeritakse lähiajal ka vanad tehasehooned moodsateks äripindadeks ja ehitatakse juurde mahukas parkimismaja.
Eesti astronoomiakoolkonna ühe rajaja Ernst Julius Öpiku järgi nimetatud hoone esimese bürootorni 13 korrusel on kokku 22 000 ruutmeetrit pinda.
Lennujaama, Ülemiste järve, mere ja vanalinna vaadetega hoones on maa-alune auto- ja jalgrattaparkla ning esimesel korrusel avar ja luksuslik fuajee. Hoones tegutseb ka uus konverentsikeskus ja kohvik Mamo.
Öpiku maja arhitekt on Mattias Agabus ning hoone on ehitatud vastavalt B-energiaklassile ja LEED Gold keskkonnasertifikaadile. Ehituse peatöövõtja oli Merko Ehitus Eesti.


title: EHTSAD VÕI VÕLTSID: Salma Hayeki rindu kasvatas palve, Pammy omi ilukirurg

maintext:
Mõnda kuulsat kaunitari on loodus õnnistanud lopsaka rinnapartiiga, teised on aga lasknud ilukirurgil oma büsti suuremaks tuunida. Kelle rinnad on ehtsad, kelle omad võltsid?
Salma Hayek
Salma Hayek (Vida Press)
Mehhiko päritolu näitlejannal on nii külluslik rinnapartii, et tedagi on kahtlustatud büsti suurendamises. Kuid ta kinnitas Graham Nortoni telesaates, et rinnad kasvasid palve jõul.
"Olin klassi noorim ja kui teistel tüdrukutel hakkasid rinnad tekkima, polnud minul midagi. Läksin kirikusse, mille pühak pidi imesid tegema, panin käed pühitsetud vette ja anusin: palun, Jeesus, anna mulle tissid!"


authors: Mmm Nägi Vähemalt Selle Raha Eest Midagi Head

description: Assar Pauluse kohtuprotsessi üks tunnistajaid Indrek Triebstock pidi teisipäeval hoopis süüdistatavana kohtu ees seisma, sest pummeldas striptiisiklubis ligi 2000 euro eest ja üritas siis põgeneda, jättes arve maksmata.

title: Priiskas stripiklubis 2000 euro eest ja üritas põgeneda


title: FOTOD | Viljandimaal hukkus veoki alla jäänud jalakäija

maintext:
Täna õhtul juhtus Karksi-Nuias liiklusõnnetus, kus ootamatult sõiduteele astunud jalakäija jäi veoki alla ning hukkus.
Karksi-Nuias Rahumäe tänaval toimunud liiklusõnnetusest teatati häirekeskusele täna kella 16.10 paiku. Esialgsetel andmetel liikus järelhaagisega veoauto Volvo Valga-Uulu maanteel Valga suunas, kui sõidukile astus hämaral ajal ootamatult ette kõnniteel veokiga ühes suunas liikunud tumedais riideis 30-aastane mees. Veokijuhil ei õnnestunud oma sõiduvahendit enne teele astunud jalakäijat pidama saada ning toimus kokkupõrge. Kokkupõrkes veokiga sai jalakäia sedavõrd raskeid vigastusi, et hukkus sündmuskohal. Politsei selgitas, et autojuht oli kaine ning omas juhtimisõigust. Jalakäija kainuse ja muud üksikasjad selgitab edasine uurimine.
Lõuna Ringkonnaprokuratuuri ringkonnaprokurör Merike Tikk ütles, et õnnetuse asjaolude selgitamiseks alustatud kriminaalasja uurimine annab vastuse millised olid teeolud ja nähtavus õnnetuspaigal, kui kiiresti liikus auto ja kuidas sattus teele jalakäija.
Lõuna prefektuuri operatiivjuht Heiki Rood selgitas, et õnnetuse hetkel oli juba üpris hämar ning tänavavalgustus veel ei põlenud, mis teeb pimedal ajal sõiduteel või selle läheduses liikuvate jalakäijate märkamise kordi raskemaks. „Kuna jalakäija on sellistes olukordades alati nõrgem osapool, tuleb tal ohu välistamiseks teha kõik endast olenev, et teel liikumine ja selle ületamine oleks ohutu ning et jalakäijana oleks ta pimedal ajal teistele liiklejatele nähtav“, lisas Rood.


title: Seisukoht | Poliitbroilerist supikanaks

maintext:
Kui oravad ei suuda IRLi ja sotside asemel teha Keskerakonnale pakkumist, millest nood keelduda ei saa, siis saab Eestis läbi 19 aastat järjest kestnud reformipõli. Inimese eluaega võrreldes on see kui just mitte igavik, aga ühe reformivalitsuse all üles kasvanud põlvkond küll.
Kui võtame kas või Reformierakonna ministrid ja fraktsiooni liikmed, siis erakonna katkematule võimule tõustes oli näiteks Taavi Rõivas 20-, Arto Aas ja Remo Holsmer 19-, Lauri Luik 17- ja Kalle Palling vaid 14aastane. Kogu nende teadlik elu on möödunud oma erakonna võimutähe all. See on seltskond, kes üldlevinud arvamuse kohaselt pole kogu oma elu jooksul ühtki päristööd teinud. Nende amet on olnud olla poliitbroiler.
Võimupööre tähendab oravatele suurt ikaldust toiduahelas. Riigikogu liikmed jäävad küll järgmiste valimisteni paigale, kuid valimisnimekirjade koostamisel läheb juba armutuks võitluseks. Oravad jäävad ilma nii tulusatest nõukogu-kohtadest kui ka igat masti nõunikud ja poliitilised juhtmed üleöö sissetulekust. Osal neist tuleb isegi ehk tööle minna. Priske broilerielu asemele tuleb pikk ja peenike supikanapõli. Universumi direktori mentaliteedi asemele tuleb ehk mingi annus alandlikkustki.


title: KRIMIUUDISTE KOKKUVÕTE ESMASPÄEVAL: ilutulestikurakett süütas auto!

maintext:
Eile õhtupoolikul kell 17.27 sai Häirekeskus teate, et Lasnamäel Mahtra tänaval on kaubanduskeskuse parklas süttinud põlema sõiduauto. Päästjad tegid kindlaks, et auto kapoti alla oli lennanud ilutulestiku rakett, mis kapoti aluse põlema süütas. Auto kustutati.
"Vaikselt hakkab kätte jõudma ilutulestiku laskmise tippaeg. Kui seda tehes peetakse kinni turvanõuetest, pole ju hullu. Ilutulestiku kasutamisele peab eelnema selle kasutusjuhendi lugemine. Kuidas lasta, kuhu kinnitada, kui kaugel hoonetest või metsast lasta," panevad päästjad südamele.
"Kindlasti ei tohi läheduses olla inimesi või lemmikloomi, autosid ja maju," lisavad nad.


authors:
Arno Saar
Appi

title: Evelin Ilves kirjutas lasteraamatu, mis põhineb tema ja presidendi tütre suureks kasvamise sündmustel

maintext:
Detsembri alguses ilmub muinasjuturaamat "Linnu lood", mis põhineb Evelin Ilvese ja Toomas Hendrik Ilvese tütre Kadri Keiu suureks kasvamise sündmustel.
Evelin Ilvese sõnul koosneb raamat päriselul põhinevatest muinasjuttudest. "Kadri Keiu eelkooliiga oli heas mõttes erakordne, sest enamikul inimestel pole võimalik elada kauge paksu metsa sees kui ka presidendilossis. Mõlemad on omamoodi suletud keskkonnad, kuhu sisse kiigata võiks olla vahva. Raamatu peategelane Linnu on väike tüdruk, kes mõistab lindude ja loomade keelt ja tema elus juhtub palju asju," rääkis Ilves.
(Arno Saar)
Raamat jutustab, missugused mängud ja kaaslased on tüdrukul, kelle koju teisi lapsi just tihti ei satu, sest tee lõpeb tema kodu juures otsa. Või millise pöörde võtab metsaelu siis, kui isa ootamatult presidendiks valitakse.
Evelin Ilvese sõnul on see südamlik raamat, mille igas loos on päriselt juhtunud sündmus, aga ka midagi mõtlemapanevat ja harivat. "Samas hakkas raamatu peategelane üsna kiiresti oma elu elama ning temast sündis uus karakter, kes pole enam päriselt Kadri, vaid juba Linnu," lisas Ilves.
Raamatuesitlused toimuvad detsembris üle terve Eesti. Raamatu toimetas Jane Lepasaar ning illustratsioonid tegi Catherine Zarip.


title: Helen Biin ja Eve Mägi | Viis pilti Eesti elust ehk Kas sookoll ikka on nii hirmus?

maintext:
Kuigi mõnikord ei pruugi grupi keskmise või eelarvamuse põhjal otsuste langetamine midagi väga hullu kaasa tuua, on olukordi, kus sellist suhtumist tuleks hoolega vältida. Üks levinumaid stereotüüpseid müüte on see, et poiste ja tüdrukute bioloogilised erinevused tingivad erisused ka eelistustes, huvides ja selles, millisel viisil koolis paremini teadmisi omandatakse. Selle müüdi on teadlased nüüdseks ühemõtteliselt kummutanud. Poisid ja tüdrukud alustavad elu väheste bioloogiliste sooliste erinevustega, kuid vanuse kasvades need erinevused keskkonnategurite mõjul üha suurenevad. Keskkonnateguriteks on see, milliste mänguasjade ja tegevustega laps elu jooksul kokku puutub, kuidas vanemad ja õpetajad teda suunavad, milliseid oskuseid on võimalust rohkem arendada.
Stereotüüpset „keskmist poissi“ või „keskmist tüdrukut“ pole päriselt olemas. Poiss ja poiss erinevad üksteisest rohkemgi kui keskmine poiss ja keskmine tüdruk. See rusikareegel kehtib ka bioloogilisi erinevusi silmas pidades. Kuigi kõigi Eesti meeste keskmine jõunäitaja on ilmselt kõrgem kõigi Eesti naiste keskmisest jõunäitajast, ei saa selle põhjal otsustada, et Jüri on Marist tingimata tugevam.
Mehed ja naised on erinevad. Meil on erinev anatoomia, hormoonid ja kromosoomid ning seda ei püüa keegi maha salata ega muuta. Paljuski on aga see, millise tähenduse me füüsilistele erinevustele anname, hoiakute küsimus. Näiteks peame vahel autojuhtimist pigem mehelikuks ja koristamist pigem naiselikuks tegevuseks, aga bioloogilist eeldust ühe või teise tegevuse paremaks sooritamiseks eri soost inimestel ei ole.
1. pilt: erinevad ootused
Henri ja Heidi ennastjuhtivat käitumist suunab ajukoore esiosa, mis areneb neil samas tempos. Miks siis õpetaja märkab, et Heidi on võimeline pikemat aega paigal istuma ja tähelepanu säilitama kui Henri? Kas võib olla, et Heidit on õpetajad ning ema-isa väiksest peale kiitnud vaikse tegutsemise ja pingis istumise eest, samal ajal kui Henrit on julgustatud liikuma ja aktiivselt tegutsema?
Tallinna ülikooli teadlaste uuringud kinnitavad, et juba lasteaias tunnustatakse poisse ja tüdrukuid erineva käitumise eest ning sama joon jätkub koolis – õpetajad eeldavad tüdrukutelt passiivset käitumist ja allumist ning poistelt pigem jõulisemat vastuhakku. Samas tunnevad need alluvad ja heade õpitulemustega tüdrukud end koolis poistest õnnetumatena.
2. pilt: eneseusk on määrav
Henri ja Heidi on edukalt gümnaasiumi lõpetamas ja päevakorral on karjäärivalik. Mõlemad noored on heade õpitulemustega matemaatikas ja huvitatud täppisteadustest. Samal ajal kui Henri õppimisvõimalustega lähemat tutvust teeb, kahtleb Heidi, kas tema suutlikkus reaalainetes on ikka piisavalt hea ülikooli sissesaamiseks ja seal püsimiseks. Niisugustel aladel omandabki ju haridust rohkem mehi kui naisi.
Ühiskonnas väljakujunenud hoiakud suunavad õppijaid valima „naiste ja meeste erialasid“, mis sillutab teed soolisele jaotumisele tööturul. Loodus- ja täppisteadustes ning tehnoloogiaerialadel on kõikjal rohkem mehi. Samas tõestavad uuringud veenvalt, et nende erialade valikul sugu olulist rolli ei mängi. Olulised on hoopis õpitulemused seotud ainetes, kokkupuude valdkonnaga ning enesetõhusus ehk inimese veendumus, et ta on matemaatiliste või muude seonduvate ülesannete lahendamisel võimekas. Poistel on matemaatikas oluliselt kõrgem enesetõhusus kui tüdrukutel.
Sisendades tüdrukutele, tihti alateadlikult, et teistsugused valikud on kohasemad, on ootuste kaudu loodud sooliselt kaldu karjääritee valikud. See takistab igaühe võimete ja huvide teostumist ning seob tüdrukud piiratud karjäärivalikute ja madalama palgaga töökohtadega.
3. pilt: julgus tasub ära
Heidi ja Henri õppisid ülikoolis ühes lennus ning otsivad nüüd töiseid väljakutseid. Heidi, keda koolis tunnustati sõnakuulelikkuse ja alalhoidlikkuse eest, käitub tööotsinguil Henrist, kelle riskijulgust ja ambitsioonikust on alati soositud, erinevalt. Heidi osaleb vaid neil konkurssidel, milles nõutud oskustest ja omadustest tal on kõik või enamik ette näidata. Henri aga on enesekindlam, kandideerib ka neisse ametitesse, millele esitatud nõuetest vaid mõni on ausõna peale täidetud.
Enesekindlus ja -usk on sageli väärtused, mida tööandja hindab ning nii õnnestubki Henril saavutada parem ametipositsioon ja rääkida välja kõrgem palganumber. Sest Heidi, kes on väga teadlik, et töökohale kandideerimisel soovituslikust heast vene keele oskusest jääb tal pisut puudu, ei tihka oma palgasooviga väga kõrgele tikkuda.
4. pilt: piiratud valikuvabadus
Henrit painab vahel kahetsustunne, et valis ajaloo asemel hoopis majandusõpingud. Kuigi omandatud haridus on andnud tulusaid töiseid võimalusi, tahtnuks Henri ajaloohuviga süvitsi minna. Omal ajal erialavalikut tehes tuli aga arvestada sellega, et mehel ei sobi rahulduda erialaga, mis annab vähe lootust majanduslikuks eduks ja mille peamine väljavaade olnuks põhikoolis ajalooõpetajana töötamine. Omajagu rolli mängis ka sõprade ja perekonna arvamus, et haridus peab mehele tagama võimaluse perekond ära toita.
Praxise hiljutisest uuringust selgus, et noormeeste erialavalikuid mõjutavad ja piiravad oluliselt ümbritsevate inimeste hoiakud ja väljavaated õpitud erialal edukas olla – siinkohal eelkõige rahalises mõttes. Samuti tunnetavad noormehed, et neiud on oma erialavalikutes ühiskondlikest ootustest vabamad ega pea muret tundma või häbenema valitud eriala rakendatavuse või hilisema palganumbri suuruse üle.
5. pilt: peretoitja roll
Henri on juba viis aastat samas firmas töötanud. Vahepeal on noor mees abiellunud oma ülikooliaegse kallima Katriniga. Abiellumine mõjus hästi ka töisele elule, sest Henri tööandja tõstis tal, kui värskel perepeal selle sündmuse tõttu palka. Henri ja Katrini esimene laps sünnib varsti ja tööandja on vihjanud, et Henri kui perepea ja leivateenija kohustuste kasv ning sellega kaasnev senisest suuremgi eeldatav lojaalsus tööandjale võiks kajastuda ka palganumbris.
Praxise 2009. aastal tehtud põhjalik palgalõhe analüüs viitas, et Eesti tööandjad käituvad oluliste perekondlike sündmuste puhul oma mees- ja naistöötajatega erinevalt. Nii selgus, et abiellumine lisab meeste palgale 11% võrreldes teiste samaealiste meestega, lapse sünd toob aga teiste samaealiste meestega võrreldes 20% palgatõusu. Naised saavad tööandjalt lapse sünnil aga hoopis teistsuguse sõnumi – naiste palk väheneb iga lapse kohta 1,2% võrreldes teiste samaealiste naiste palgaga.
Ju on selle taga traditsioonilised pererollid, mille kohaselt mees tagab perekonnale vajaliku sissetuleku, samas kui naine võtab suurema vastutuse laste kasvatamisel, ja sellest tulenev eeldus, et pere loonud meestöötaja on kohusetundlikum ja lojaalsem kui teised temavanused mehed. Lastega naiselt eeldatakse laste ja kodu eest hoolitsemist ja oodatakse, et nende kohusetunne tööandja ees on madalam ning töötajana on nad ebausaldusväärsemad. Kuigi tegelikkus ei vasta sageli sellele kujutluspildile – meie peredes töötavad enamasti mõlemad vanemad ning lisaks kasvatavad väga paljud naised oma lapsi üksinda ning oskavad töökohta ja tööandjat väga väärtustada, mõjutavad tegelikule elule mittevastavad iganenud stereotüübid oluliselt inimeste eeldusi.
Niimoodi vaadates ei peagi imestama, et Eesti püsib jonnakalt Euroopa Liidu soolise palgalõhe edetabelis häbiväärsel esimesel kohal. Ega sellegi üle, et meie ühiskonnas on oluliseks murekohaks naiste vaesus ja sellega seonduv laste vaesus. Ebakindla majandusliku positsiooniga seondub hulgaliselt muresid, näiteks vägivaldses lähisuhtes elavate naiste võimetus vägivallaringist välja murda ja iseseisvat elu alustada, sest piisavalt raha äraelamiseks ja lastele vajaliku tagamiseks ei pruugi lihtsalt olla.


authors:
Kanal
Kas Juhul
Oh
Risto- Ristokene...

description: Kohtutäitur Risto Sepp müüb juba mitmendat kuud oksjonikeskuses uhket Tallinna vanalinna korterit, mille alghinnaks 930 000 eurot. Kanal2 saates "Radar" tutvustas kurikuulus ärimees Meelis Lao sama korterit oma koduna, kuigi haamri all oleva "kodu" omanikuks ei ole Meelis Lao ega talle kuuluv firma.

title: Kohtutäitur pani Meelis Lao "koduks" nimetatud uhke vanalinna korteri võlgade katteks müüki


authors: Panthermedia Scanpix

description: Jäär

title: PÄEVAHOROSKOOP: teisipäev, 22. november


description: Teie ees on ööpäeva jooksul laekunud teabe liiklusõnnetuste, ärandatud ja leitud sõidukite kohta.

title: LIIKLUSINFO: politsei palub pealtnägijate abi


description: Mis on need viis asja, mis peavad igal 30-aastasel või vanemal naisel kindlasti olemas olema?

title: Sa oled 30 või vanem? Kontrolli, kas sul ikka on need viis asja garderoobis olemas!


description: Tavapäraste plekimõlkimiste, metsloomadele otsa sõitmiste ja libedaga juhtunud õnnetuste kõrval tuleb kaskokindlustusel tegeleda ka autosse visatud veriste kitsepeade ja armukadedate meeste või naiste poolt kahjustatud autodega, kus kahjusummad ulatuvad tuhandetesse eurodesse.

title: Kaskokindlustuse vürtsikas igapäevaelu: armukadedad kaasad ja verised kitsepead


title: Selgusid avamerel talvituvate veelindude loendusandmed

maintext:
Eesti Maaülikool andis Keskkonnaametile lennuloenduste lõpparuande, mis esmakordselt kirjeldab kogu Eesti merealal talvituvate veelindude arvukust ja levikut.
Kokku laekus andmeid 26 veelinnuliigist, kellest seitsme arvukama liigi kohta oli võimalik koostada veelindude levikut kirjeldavad mudelid. Eestis loendati enim aule, kelle arvukus jääb mudeli põhjal vahemikku 90 000 kuni 460 000 isendit, kusjuures uus oluline auli talvitusala avastati Ida-Virumaal.
Rohkelt talvitus Eesti merevetes ka vaeraid ning kala- ja hõbekajakaid. Rahvusvahelisse punasesse nimestikku kantud linnuliikidest kohati loendustel lisaks aulidele ka Eestis teise kaitsekategooriasse kuuluvaid kirjuhahku, keda loendati 1218 isendit ning kes avastati esmakordselt talvitumas ka Hiiu madalatel.
Loendusandmete aruanne on leitav Keskkonnaameti kodulehel. Läänemeri on oluliseks talvitusalaks paljudele arktilistele veelinnuliikidele, kelle arvukust mõjutavad tugevalt kliimamuutused ja merekeskkonnale mõjuvad survetegurid. Hoogustunud meretranspordiga kaasnevad riskid ja tuuleparkide rajamine avamerele võivad olla tõsiseks ohuks ka mitmele ohustatud linnuliigile.
„Talveperiood on lindude eluringis kriitiline aeg, mistõttu on oluline võimalikult täpselt teada, kus ja millal linnud talvituvad ning arvestada arendustegevustest tulevate võimalike ohtudega. Arvestades Eesti olulist asendit arktiliste veelindude rändeteel ja talvituspaigana ning sellest tulenevat rahvusvahelist vastutust on merelindude kaitseks loodud kaitstavate alade võrgustik Eesti avamerealal veel ebapiisav. Käesolev uuring on kindlasti oluliseks lähtekohaks merealade edasise kaitse korraldamisel,“ selgitas Agu Leivits, Keskkonnaameti liigikaitse büroo elurikkuse peaspetsialist.
Eesti merealal talvituvate veelindude arvukust, paiknemist ning muutusi nende levikus on vaja meil teada Euroopa Liidu linnudirektiivi ja merestrateegia raamdirektiivi täitmiseks, samuti HELCOMi, Bonni ning Ramsari konventsioonidest tulenevate kohustuste täitmiseks.
„Kogutud info on väga oluline olemasolevate Natura 2000 võrgustikku kuuluvate linnualade kaitse tulemuslikkuse hindamisel ning aitab kaasa nende alade kaitsekorralduskavades kavandatud tegevuste täitmisele. Edaspidi on vajalik jätkata rahvusvaheliselt koordineeritud loendustega ka rändeperioodil, mil paljud arktilised veelinnud kasutavad Eesti merealasid rändepeatuspaigana,“ selgitas töö tellimise olulisust Agu Leivits.
Avamerel talvituvate veelindude lennuloendused toimusid tänavu jaanuaris ja veebruaris ning sellega andis Eesti oma panuse Läänemerel esmakordselt toimuvasse koordineeritud veelindude inventuuri, mida viidi samal ajal läbi ka Lätis, Leedus, Soomes, Rootsis, Taanis, Saksamaal ja Poolas.Eesti Maaülikooli põllumajandus- ja keskkonnainstituudi peaspetsialist Leho Luigujõe sõnul osutus töö teostamine oodatust keerukamaks, sest kahe talvekuu jooksul oli lennuloenduseks sobiva ilmaga päevi vaid kümmekond, mis kasutati ka välitöödeks kõik ära.
„Samas on rõõm tõdeda, et teostasime esmakordselt ajaloos arktiliste merelindude üldloenduse Läänemerel ning see osutus edukaks ettevõtmiseks. Kui Eesti rannikuvete loendustulemused on juba praeguseks selgunud, siis kogu Läänemerd hõlmav kokkuvõte ilmub järgmisel aastal,“ lausus Luigujõe.
Eestis teostas loendusi ja kogutud andmete analüüsi ning veelindude levikut kirjeldavate mudelite loomist Eesti Maaülikool. Lennuloendust toetati SA KIK keskkonnaprogrammist ja Euroopa Ühtekuuluvusfondist.


title: Räätsad alla ja rappa matkale: minisammud, imelised vaated ja efektne lõpp

maintext:
"Pane selga soojad riided, mis oleksid soovitavalt kihilised," juhendab juba korra Kõnnu Suursoos räätsamatkal käinud kolleeg. Ta kinnitab, et muus osas muretsemiseks pole põhjust: ilmselt vette ma ei kuku ega rabas ära kao.
Parim räätsamatkale minekuks oleks korralik matkarõivastus, kuid liigselt ei pea muretsema ka siis, kui seda ei leidu. Kuna minu riidekapis matkavarustust pole, otsustangi soojade retuuside, kampsuni ja mantli kasuks. Väljas on mõni kraad üle nulli – kui külm mul ikka saab hakata?
Vahetult enne rappa minekut ulatab seiklusfirma 360 KRAADI grupijuht Raimo meile kummikud ja räätsad. Sikutan jalga teise paari sokke ja kolleegi nõuandel lisatallad ning seejärel suskan jalga kummikud. Raimo soovitab kummikute ja sääre ümber panna ka säärised. "Kui jalgadele vett pritsib, siis ei saa teie püksid märjaks ega lähe vett ka kummikutesse," selgitab ta.
Mida tähendab rababingo?
Jalutame esialgu kummikutes mööda raba laudteed, kuni Raimo teatab: nüüd paneme jalga räätsad! Asume agaralt asjatama ning kui enne tundus, et külm kipub naha vahele, siis nüüd on sellise ukerdamisega kere igatahes kuumaks saadud. Räätsad jalas, astume vette.
"Kuigi teil on räätsad jalgade küljes, kõndige täpselt nagu tavapäraselt. Vahe on selles, et sammud peavad olema väga väikesed. Järsud pöörded ja pikad sammud jäägu tantsusaatesse,“ annab Raimo nõu.
Vaevalt jõuab ta monoloogi lõpetada, kui kõlab kiljatus ja üks meie seltskonna neiudest on vees istuli. Sekundi murdosa jooksul hüppab ta püsti, nägu jätkuvalt naerul. Et tagumik on juba kolmetunnise matka alguses märg, ei morjenda teda. "Ma ju tahtsin teada, mis saab siis, kui keegi kukub vette. Saingi teada," itsitab ta.
Minule on igatahes see vahejuhtum õpetuseks ja astun edasi üliväikeste sammudega – vähemalt nii kaua, kuni saan räätsadega liikumise tunnetuse kätte.
"Nüüd hakkame rababingot mängima!" teatab Raimo. Rababingo? Kas see tähendab, et vaatame, kes meist viimasena vette kukub?
Siiski mitte. Et me lihtsalt niisama rabas ringi ei uitaks, annab ta meile töölehe, kus on bingokastides küsimused, millele peame vastuse leidma. Nagu bingomängus ikka: kõigepealt nurgad, siis diagonaalid ja lõpuks kõik ruudud. Vastused küsimustele peaksime saama kuulates Raimot. Kui teadmisi on piisavalt, ei keela keegi ka kohe vastused kirja panna.
Kohati on tunne, et vajume läbi pinnase
"Ma ju ütlesin, et tellin meile suurepärase ilma," kilkab kolleeg rõõmsalt. Kuigi tänaseks lubati lund ja külma ilma, rõõmustab meid piisavalt karge, kuid siiski mõnus sügisilm. Nii palju, kui räätsadega edasi liikudes (sest esialgu on taoline liikumine veidi keeruline) jõuan ümberringi vaadata, siis vaated on tõesti imelised.
"Räägitakse, et laugastes ujumine teeb seitse aastat nooremaks," sõnab Raimo, kui seisame ühe lauka juures.
"Hoidke mu jopet, käin ujumas ära," naljatab kolleeg. Meie seltskond puhkeb naerma. Kuna väljas on piisavalt jahe, siis ilmselgelt laukasse end noorendama me ei lähe.
Kui esialgu on rabapinnases edasi liikuda lihtne, siis peagi satume vajuvale ja pehmele pinnasele. Need on kohad, mis võivad tulevikus areneda laugasteks - sõltub sellest, kuidas toimib raba vee regulatsioon. Tuleb tunnistada: kerge hirmuvärin tuleb sisse, sest filmidest on nähtud, kuidas inimesed pehmetes kohtades võivad sisse vajuda. Raimo julgustab siiski, et pabistada pole vaja.
"Mida raskemaks läheb tee, seda kiiremini hakkame liikuma," muigab kolleeg pehmel pinnasel ukerdades.
Kostub karjatus ning teine kolleeg taarub. Tundub, et kohe-kohe on ta istuli vees, kuid sportlik poiss suudab siiski tasakaalu säilitada ja maha suruda hoopis käed. Püsti tõustes väänab ta kinnastest vee välja.
"Ma tegin klassikalise vea: astusin liiga suure sammu," paneb ta juhtunule diagnoosi.
Ilma räätsadeta on nii kummaline liikuda!
Oleme juba tunnikese mööda raba ringi liikunud ning imekombel polegi külm. Sama ei saa aga öelda üks kaaslastest, kes pani kummiku sisse nii palju paare sokke, et jalg hakkas pigistama ja külmetama. Kuidas siis hakkama saada? Ta võtab keset raba räätsa ja kummiku jalast ning tõmbab talla välja. Üksi ta sellega hakkama ei saa, vaid toetub toimingu ajal kolleegile. Imekombel ta keset raba pikali ei kuku ja edaspidi külm jalgu ei näpista.
Raimo jääb seisma ja osutab kaugusesse – kõnnime selle vaatetornini, mis on eespool. Jõuame poole tunni pärast kohale ning meil lubatakse viimaks räätsad jalast võtta.
Sikutan oma truud räätsad jalast ja jään nende kõrvale seisma. Kuidagi imelik on nendeta liikuda ning tunda annavad jalalihased. Paar tundi rabas räätsadega liikuda tundub olevat parem trenn kui kaks tundi jõusaalis veeta.
Räätsamatkale paneb efektse punkti hetk, mil jõuame vaatetorni tippu: ümberringi avaneb imeilus vaade ümbritsevale rabale, kus hakkab juba kergelt hämarduma. Matk jõudis vaevalt alata, kui juba läbi sai. Mis oli aga selle juures parim osa? Vaatamata minu esitisele skeptilisusele oli räätsamatk väga äge asi, mida kogeda. Igatahes ägedam kui kõndida rabas mööda tavalist laudteed.
Oled ka huvitatud räätsamatkast? Vaata täpsemalt SIIT!


authors:
Arno Saar
Alar Truu

title: NÄOSAATE FINAALI EEL I Raivo E. Tamm: "Tühjas ruumis harjutamine mulle ei sobi. Andke aga publikut!"

maintext:
Näitleja valis näosaate pühapäeval toimuvas finaalis kehastamiseks rokkar Tanel Padari.
"Ma olen selline näitleja, kes ei taha väga kaua proove teha," räägib Raivo E. Tamm näosaate finaali eel. "Laval publiku ees on minu koht! Mulle ei sobi kuskil tühjas ruumis harjutamine ja kiremine." Õnneks ei pea ta enam kaua ootama, sest finaal, kus näitleja astub üles Tanel Padarina, on juba sel pühapäeval.
RAJU FINAAL: Näitleja Raivo E. Tamm astub pühapäeval näosaate finaalis Tanel Padari kingadesse ja hakkab rokkima. Esitamisele tuleb lugu «Õnne valem». (Arno Saar)
Pühapäeval terve Saku suurhalli ees esinemist Raivo ei pelga. "Ma olen vaadanud varasemaid salvestisi ja saal on seal nii pime, et ei näegi, kui palju inimesi kohal on. Lisaks olen viimasel ajal tänu lavastusele "Ma olen Ivo Linna" päris palju suurte masside ees esinenud. Andke aga publikut, ei värise siin põlv midagi!"
Raivo E. Tamm valis finaalis kehastamiseks Tanel Padari, kuna leiab, et finaalis võiks ikka rokkida. Näitleja tunnistab, et tal läks Tanelini jõudmiseks tükk aega. "Vaatasin ringi ka maailma artistide seas.


title: SUHTEKIIKSUD: kas WC-paber peab jooksma alt või pealt? Kas tõesti peab end iga päev kaaluma?

maintext:
Harjumusel olevat jõud, see kehtib ka kiiksude puhul. Kiiksudest võõrutamine olevat sama raske, kui aastast last potil käima õpetada: see ei õnnestu esimesel ega ka kümnendal katsel, kuigi ühel heal päeval õnnestub siiski.
Kas anda suhtele gaasi või vajutada hoopis pidurit, kui mees matsutab hommikusöögi ajal nagu jõulupõrsas? Või vihastada ennast seaks, kui kallim on end jälle sinu käterätikuga kuivatanud? Veidrustega õnnistatud kaaslase puhul arvestage, et te kas lepite nendega või loobute suhtest.
Kallima kiiksud, mis mehi närvi ajavad
Enda iga jumala päev kaalumine


title: RANDA VÕI POTSTI LUMME: 10 sihtkohta, mida tasub jõulude ajal külastada - nende seas on ka Eesti!

maintext:
Tahad põgeneda jõulusaginast või seda just nautida? Vaata, millised on need 10 kohta, mida soovitatakse jõulupühade ajal külastada.
Portaal The Sun soovitab sulle külastamiseks järgnevat kümmet kohta:
1. Praha - Tšehhi linn, mis oli jõulutuledes eriti ilus.


authors:
Õhtulehe Arhiiv
Raivo Lugima
Teet Malsroos
Tiina Kõritsini
Mees

description: Kirjutasime tänases lehes, et saatest "Õhtusöök viiele" avalikkusele meelde jäänud Kelly Maasikas utsitas noort meessõpra Taivarit oma eksmehe elu kallale minema. Atentaat nurjus ning kohus mõistis Kelly ja Taivari vangi.

title: ÕHTUSÖÖGISAATE KELLY HÄMAR PEREELU: eksmehe elu kallale kippumine viis nii tema kui ka noore kallima vangikongi

maintext:
Kui praeguseks on Kelly Maasikast saanud süüdimõistetud kriminaal, siis veel mõned aastad tagasi võõrustas ta enda kodus õhtusöögisaate osalisi. Nelja lapse ema valmistas saates lõhe- ja kanaroogasid, mis viisid lausa keele alla ja nii hindasid teised kodukokad teda kõrgelt.
Kirjutasime tänases lehes , et saatest "Õhtusöök viiele" avalikkusele meelde jäänud Kelly Maasikas utsitas noort meessõpra Taivarit oma eksmehe elu kallale minema. Atentaat nurjus ning kohus mõistis Kelly ja Taivari vangi.
Kuna mees oli Kelly toona saatesse registreerinud tema teadmata, lubas naine naljatamisi mehele kätte maksta ja saata ta esinema "Tõehetke" saatesse. Möödusid aastad ja see süütu ähvardus asendus mõrvakatsega.
Kuid juba 2010. aastal õhtusöögisaates osalemisega kaasnesid kõiksugu draamad. Kelly Maasika teleesinemine ajas vihale palgata jäänud töömehed. Nagu selgus, olid asja taga hoopis dramaatilised peresuhted. (Loe pikemalt SIIT!)
Saatetegijad rääkisid Maasikast ülivõrdes: Harjumaal Kiilis uues majas elav ärinaine. Energiline blondiin, kelle hobiks kunstküünte ja kehamaalingute tegemine. Hoopis teise iseloomustuse andis toona Maasikate firma ekstöödejuhataja Meelis Välling: firmad on võlgu töötajatele ja maksuametile ning petnud nii Eesti kui ka Soome riiki.
SAATE PARIM: Kelly Maasikas võitis saate Õhtusöök viiele". Teles esinemine ajas aga marru töölised, kellel Maasika osalusega firmalt palk saamata. (Raivo Lugima)
2015. aasta märtsis mõistis kohus Kelly Maasika süüdi kehalises väärkohtlemises, kuna ta lõi võhivõõrale naisele obaduse vastu vahtimist. Trellide taha Maasikat siiski ei pandud.
Kelly Maasikas kohtupingis (Teet Malsroos)
Linnaametnik Annika toona rääkis uurijatele, et 2015. aasta 18. märtsil läks ta oma mehe Siimuga Nõmmele toidupoodi. Auto parkisid noored kohe kaupluse ette. Kui pere oma oste pakiruumi asetas, hüppas kõrval seisnud autost välja Kelly Maasikas. "Suundus minu juurde, lõi mind ühe korra rusikaga näkku," rääkis Annika kohtus. Pärast juhtunut viidi Maasikas kohtupsühhiaatriaekspertiisi.
Ekspert tuvastas, et Maasikas oli emotsionaalselt labiilne ja kergesti ärrituv, tema segased ja vastuolulised ütlused võisid viidata sellele, et tal esines juhtunu kohta mälulünk või ta avaldas teadlikult valeinfot. Kuigi Maasikas eitas alkoholi ja ravimite tarvitamist, leidis ekspert, et tal esinesid võimalikud võõrutusseisundi tunnused – närvilisus ja kärsitus.
Mullu oktoobris hakkas nelja lapse ema Kelly Taivarile rääkima, et eksabikaasa Andre on laste ja tema vastu vägivaldne. Peagi läkski Taivar oma sugulase Tõnu juurde ja nõudis talt püssi — sooviga Andre maha lasta.
Kelly Maasikas eile kohtus. (Tiina Kõritsini)
Kelly süüdistus seisnes Taivari kihutamises tapmiskatsele ja avaliku korra raskele rikkumisele ning Kelly mõisteti kuueks aastaks ja üheks kuuks vangi. Naise sõnul on hoopis tema ohver ning ta väljendas kavatsust otsus edasi kaevata.
Pealtnäha täiusliku pereema ja kodukoka elu kukkus kolinal allakäigutrepist alla.
Enne eilset kohtuistungit tegi ta Facebooki ka emotsionaalse postituse.


title: Bublé pisipoeg põeb maksavähki

maintext:
Kanada laulja Michael Bublé ja tema abikaasa Luisana Lopilato teatasid eelmisel nädalal oma peret tabanud tragöödiast: nende kolmeaastasel pojal diagnoositi vähk. Nüüd kirjutab Luisana sünnimaa Argentina ajakiri Gente, et pisike Noah põeb maksavähki.
"Oleme hiljuti pandud vähidiagnoosist meeleheitel," kirjutas Michael (41) eelmisel nädalal Facebookis. Maailmakuulus laulja ja tema näitlejannast abikaasa teatasid, et tühistavad kõik muud kohustused, et keskenduda ainuüksi Noah’ tervenemisele.
"Meil seisab ees pikk teekond," tõdes murest murtud Michael, kelle peres sirgub ka üheksakuune poeg Elias.
AASTA TAGASI: Michael Bublé koos abikaasa Luisanaga ja esikpoja Noah’ga eelmise aasta septembris, kui nende noorem poeg Elias oli alles ema kõhus. (Vida Press)
Kui Luisana (29) oktoobri lõpus koos Noah’ga Ühendriikidesse sõitis, kahtlustas Argentina ajakirjandus, et poisil on mumps. Pärast seda, kui kuulus pere neid tabanud tragöödiast teatas, levisid sotsiaalmeedias kahinad, et Noah põeb leukeemiat – on see ju laste seas levinuim vähiliik.


title: Tiit Kuresilma | Kas käia tööl või mitte käia, selles on küsimus

maintext:
Vaatan hirmuga oma sahtleid ja paberikuhjasid laual. Samuti riiulis vanemaid tehnikaraamatuid, mida keegi enam iial ei loe. Pensionärina ma peaks need ära klaarima. See on jube töö, mis mul juba pikemat aega üle jõu käib. Nii mõnigi mees on oma paberite korrastamise ja üleliigsete ahju ajamisega jänni jäänud.
Sõber-töökaaslane ütles, et kui ta pensionile jääb, siis istub ta kiiktooli ja ei tee kolm kuud mitte midagi. Küsisin, aga mis ta seejärel teeb. Vastus – siis hakkan kiikuma. See pani mõtlema, et hakkaks ka pensionäriks? Aeg juba lubaks seda. Aga mida ma siis omadega peale hakkaks?
Võtame või Ivan (Jaan) Poska, kelle elulugu hiljuti teleris tutvustati. Nii mõnigi asi tuli tuttav ette. Poska tuli töölt koju ja kella kolmest neljani magas, et seejärel jälle tööd teha. Lapsed ja naised pidid tema lõunauinaku ajal kikivarvul käima. Minuga on tegelikult sama lugu. Siis oli kirjeldatud, et suure juristi Poska paberimajandus oli äärmiselt sassis ja sahtlid segaduses. Siis tuli talle abiks praktikant – värskelt juristihariduse saanud Konstantin Päts. Ta oli äärmiselt korrektne ja korda armastav noormees. Päts tegi tema paberimajanduse ja arhiivi korda. Kust mina niisuguse Pätsu võtan?
Kui hakkaks millestki lihtsamast pihta? Näiteks ajalehtede ja ajakirjade kuhjast voodi ees. See kuhi aina kasvab, aga lugeda ei jõua. Aeg-ajalt võtan sealt pataka ajakirjandust ja viin läbi vaatamata prügikasti. Aga nii ei tohiks. Sest ajakirjandus on väga informatiivne. Võtame või järgneva teate, et tuntud prominent sõitis 70 km/h kiiruspiiranguga alas sajaga ja sai kõva trahvi. No täitsa südantkosutav teade.
Või siis järgmine teave, kah kiiruse kohta. Päike kihutab maailmaruumis kiirusega 700 000 km/h. Annab ikka mõelda selle üle, et meie Maa ja muud orbiidid ju ka? Jube vägev. Aga 1,3 miljardit aastat tagasi põrkasid kaks musta auku kokku. Nad olid pöörelnud ümber üksteise kiirusega, mis oli umbes pool valguse kiirusest. Nende massid olid vastavalt 36 ja 29 meie päikese massi, aga pärast ühinemist ainult 62 päikese massi. Sest puuduv massiosa oli kiiratud läbi aegruumi kui gravitatsioonilained, mis nüüd kenasti meilegi jõudsid. Võib-olla olid mõlemad mustad augud veel seejuures palju suurema tähe sees, mis siis seejärel laiali lendas.
Kui Suur Pauk käis, siis tekkis kõigepealt plasma. Gravitatsioonilainetusele on plasma läbipaistev, aga ka maast lendavad gravitonid läbi nagu möödaminnes. Kust mujalt, kui ajakirjandusest me seda kõigepealt teada saaksime? Või singulaarsusest, mis oli pisi-pisike punkt, kust 13,8 miljardit aastat tagasi Suure Pauguga kõik peale hakkas.
Mikro- ja makromaailm
Teave, et neli viiendikku kogu universumi massist on nähtamatu tumeaine, paneb tingimata mõtlema, et kuidas seda seletada. Uurime muidugi Maalehest (nimekaim Tiit, perenimega Kändler). Saame teada, et gravitatsioon on inimese jaoks ülitähtis, kuna selle välja tõttu püsib ta maapinnal. Kuid gravitatsioon teda koos ei hoia, hoiavad elektrilised jõud. Kui sajakilone keha kogu täiega laiali paiskub, ei piisa sellest tekkinud gravilaine mõõtmiseks meie universumi suurusest mõõteriistast. Usu või ära usu!
Gravitonid liiguvad valguse kiirusega, omamata massi. Kui aatomituum kiirgab footoni, võtab see aega miljondik miljardikust sekundist. Kui aga aatomituum kiirgaks gravitoni, võtaks see aega 10 astmel 53 aastat, ehk mõõtmatult kauem, kui on eksisteerinud universum. Kas on selge?
No minul just päris selge ei ole. Kui pensionile jään, uurin välja. Kuid selles imetillukeses mikro- ja hiidsuures makromaailmas orienteerumine tundub üle jõu käivat isegi pensionipõlve lõpmatut ajaressurssi kasutades.


description: Küsisime Õhtulehe lugejate käest, millist telesarja nemad kunagi ei vaadata ei taha, ehk millist praegu jooksvatest eestimaistest sarjadest peavad nemad kõige halvemaks. 'Võitjaks' tuli TV3 komöödiaseriaal “Kellapid”.

title: Õhtulehe lugejad valisid kõige halvemaks eesti telesarjaks “Kellapid”

maintext:
Õhtulehe lugeja 69 kirjutas: Kui näljas on küll meie näitlejad, et nõustuvad sellistes saastades nagu Dr. Silva, Papad ja mammad, ja Kellapid mängima? Kas mingit au- ja häbitunnet ei ole? Milleks sellise möga tootmisele raha ja aega raisatakse?”.
Teine lugeja, pole viga, arvas aga, et Eesti sarjad pole tegelikult nii hullud midagi. “Eesti sarjadel pole viga mitte midagi, kui võrrelda välismaa analoogidega. KÕIGE PAREM on neist Kättemaksukontor. Kriitilisele näitlejale niipalju, et kui ta on tugev näitleja, siis ta näitleb sarja HEAKS sarjaks”.


authors: Ega Õhtuleht Ei Ennusta Kits Paneb Kitse

description: USAs avaldati viimased küstilustulemused, mis näitavad, et valimiste eel on demokraatide kandidaadil Hillary Clintonil pisut enam toetust kui vabariiklaste presidendilootusel Donald Trumpil.

title: FOTOD JA VIDEO | Loetud tunnid USA valimispäevani: ennustav kits näeb ette Clintoni võitu


authors: Afp Scanpix

description: Venemaa president Vladimir Putin ja USA president Barack Obama (paremal) Peruu pealinnas Limas peetud APECi tippkohtumisel teineteisega kaua ei suhelnud. Enne esimest tööistungit vesteldi püstijalu neli-viis minutit.

title: Putin Obamale: oled Venemaale alati teretulnud

maintext:
Samuti soovis ametist lahkuv USA riigipea, et USA ja Venemaa välisminister jätkaksid kontakte otsimaks Süüria konflikti lahendamise võimalusi. Obama ütles hiljem ajakirjanikele, et ta ei ole Süüria lähitulevikus optimistlik.
Valge Maja teatel kutsus Obama Putinit üles realiseerima Minski kokkuleppeid, et lõpuks lahendada Ukraina kriis.
Putin ütles ajakirjanikele, et ta tänas Obamat aastatega tehtud koostöö eest ja kinnitas, et viimane on alati Venemaale oodatud ja teretulnud külaline.


description: Bulgaarias ja Moldovas pühapäeval peetud presidendivalimised tõid võidu kandidaatidele, kes ilmutavad venesõbralikkust.

title: Lääs mures: Bulgaaria ja Moldova vaatavad Moskva poole

maintext:
Valveõe kabinetis heliseb telefon:
"Olge nii kena ja öelge, kuidas tunneb end patsient Sidorov."
"Ta pole veel teadvusele tulnud," vastab valveõde.
"Aga millal ta teadvusele võiks tulla?"
"Kui kõik läheb hästi, siis arvatavasti kolmapäevaks."
"Suur tänu teile."
"Palun. Aga kes seda kõike küsis?"
"Patsient Sidorov. See on meie haiglas ainus võimalus teada saada, milline mu seisund on."


title: ÕHTULEHE VIDEO | Kui tõenäoliseks peab Martin Helme, et EKRE saab koha uues valitsuses?

maintext:
EKRE fraktsiooni esimees Martin Helme sõnas täna pärast peaministri umbusaldamise täitumist, et hetkel on vara öelda, kas EKRE saab koha uue valitsuse laua taga.
"Ma ütleks, et see võimalus on kindlasti olemas, aga kas see realiseerub on tõesti raske ennustada," kommenteeris Helme.
Vaata täpsemalt Õhtulehe videost!


title: Iga teine lapsevanem usub: finantsraskused sunnivad noori kauem kodus elama

maintext:
Iga teine vanem Eestis usub, et tulenevalt rahalisest olukorrast ei kiirusta nende lapsed kodust välja kolimisega. 33% vanematest usub, et nad peavad lapsi rahaliselt toetama ka siis, kui nad on kodust lahkunud. Samas usub suur osa vastanutest, et nende lastel saab olema parem majanduslik tulevik kui neil endil.
Krediidikorraldusteenuseid pakkuva kontserni Intrum Justitia värske Euroopa Tarbijate Maksekäitumise uuringu kohaselt on noorte majanduslik iseseisvumine muutunud raskemaks. 50% eestlastest usub, et nende lapsed ei saa rahalise olukorra tõttu kodust välja kolida nii ruttu kui nad sooviksid.
See on uuringus osalenud Euroopa riikide seas kõige kõrgem protsent ning selgelt kõrgem kui uuringu keskmine (36%). 33% vanematest teavad kindlalt, et peavad oma laste rahalist toetamist jätkama peale nende väljakolimist, 49% on arvestanud sellega, et nad tõenäoliselt peavad oma lapsi rahaliselt toetama ning ainult 18% usub, et nende lapsed ei vaja rahalist toetust.
Lisaks näitas uuring, et 12% alla 35-aastastest eestlastest on pidanud vähemalt korra koju tagasi kolima. Üks tagasikolimise põhjuseid on oma rahaasjadega hakkama saamiseks vajalike teadmiste ja oskuste puudumine. Vanemad usuvad, et koolidel lasub suur vastutus õpetada noortele leibkonna majandamist (43%) ning 79% täiskasvanutest arvab, et noored peaksid koolis seda rohkem õppima. :
“Ühiskond vajab ajale vastavat ja tõhusat viisi, kuidas õpetada noortele vajalikke oskusi, et homsetes oludes hakkama saada. Koolid peavad siin oma õla alla panema, et anda noortele vajalikud teadmised. Isiklike rahaasjade eest vastutuse võtmine, mõistlikult tarbimine ja laenu võtmise tagajärgede mõistmine on olulised teemad, mida noored peaksid teadma – mida varem, seda parem,” nendib Intrum Justitia AS juhataja Ivar Tammemäe
Sellal kui laste väljakolimise suhtes ollakse pigem pessimistlikud, usub vaid 4% eestlastest, et nende järeltulijate rahaline olukord on tulevikus halvem kui neil endil. See muudab eestlased järgmise põlvkonna finantsseisundi suhtes kõige positiivsemaks Euroopas.
Kõige mustemates toonides näevad oma laste tulevikku kreeklased, kus 42% vastanutest uskus, et nende laste majanduslik olukord saab võrreldes nende endaga olema halvem. Intrum Justitia Euroopa Tarbijate Maksekäitumise uuringus osales kokku 21 317 eurooplast 21 riigist. Eestist osales 1012 inimest.


description: Täna toodi pealinna raekoja platsile kuusk, mida esimesed huvilised jõuluvana ja politsei saatel ka uudistasid.

title: GALERII | JÕULUVANA JA POLITSEI: vaata, kuidas jõulukuusk jõudis Tallinnasse

maintext:
Liivapõllu talu peremehe Jaan Hansalu pakutud kuusk on kaunis, kuigi mitte eriti kõrge – Raekoja platsil aegade jooksul nähtud rekordkõrgusele jääb see puu alla 6-7 meetrit. Kohev ja tihe võra aga korvab igati selle puudujäägi.
undefined (Teet Malsroos)
Nääme lisab, et sel aastal on jõulukuuse valgustust täiendatud ligi 1500 LED-tulega, 250 klaaskuuliga, sajakonna kuldse ja punase südamekujuline ehtega.
"Kõik need on orgaanilisest taaskasutatavast materjalist valmistatud, nii nagu Kesklinna valitsusele omistatud rohelise kontori nimetus tunnistab, et me oleme keskkonnasäästlikud,“ tõdeb linnaosa vanem.
Tuled Raekoja platsi jõulupuul süttivad 18. novembril koos jõuluturu avamisega.


authors:
Facebook Teo Eduard Tido Tht
Mis Moodi Ta Eestlane On
Ei Aita

description: Eestist pärit tantsija Teo Eduard Tido osaleb menukas Venemaa tantsusaates "Танцы" (tõlk. "Tantsud"), mille vaatajad hääletavad igal nädalal veebis oma lemmikute poolt. Kõige vähem hääli saanud tantsijad langevad konkurentsist välja. Andekas Eesti noormees on jõudnud juba 20 parema hulka, ent saates püsimiseks on tal igal nädalal üha rohkem lisahääli vaja.

title: ÜLESKUTSE: Aita hääletada Eestist pärit noormees Venemaa tantsusaate parimaks


description: Poola lennuettevõtte ostab 49 protsenti Nordica tütarfirmast, lisaks lõpetatakse koostöö Adria Airways’iga.

title: Poola lennufirma ostab osaluse Nordica tütarfirmas

maintext:
LOT on kasumlik lennukompanii, mis läbis 2016. aastal edukalt ümberkorraldused ning tänu sellele näitab nüüd dünaamilist arengut. Tänavu on neil lisandunud 25 uut marsruuti, sealhulgas kaks uut kaugliini Tokyosse ja Seouli, mis teeb LOTist Euroopa kiiremini laieneva traditsioonilise lennukompanii. Poola lennufirma toob koostöösse Nordicaga kaasa oma usaldusväärsuse maailma ühe regulaarseima ja täpseima lennukompaniina.
„Oleme õnnelikud ja uhked, et varsti saab LOT võimaluse pakkuda oma suurepäraseid teenuseid reisijatele, kes soovivad reisida Tallinnast Euroopasse – nüüd saavad nad lennata Tallinnast Varssavi kaudu mitmekümnesse sihtkohta üle maailma,“ räägib Rafał Milczarski, LOT Polish Airlines’i tegevjuht. „Koos Nordicaga astume esimese sammu Kesk- ja Ida-Euroopa lennundusturu konsolideerimise suunas. Samas on see esimene sellelaadne koostöö Kesk- ja Ida-Euroopa lennukompaniide vahel, mis näitab, et meie piirkonna lennufirmad ei pea tingimata alla vanduma suurtele Lääne-Euroopa kompaniidele, seeläbi kaotades oma rahvuslikku identiteeti ja tegevuse ulatust. Vastupidi, koos LOTiga võivad need jätkata oma individuaalset arengut, ehitades samas üles toimivat transpordikeskust piirkonna südamesse – Varssavisse. Seda eelkõige just kaugliinide osas. Mul on väga hea meel, et Poola kompanii loob sünergiat oma Eesti partneriga. See on kindlasti kasulik nii Poolale kui ka Eestile – majanduslikult ühele Euroopa dünaamiliseimale riigile,“ lisab Milczarski.
Nordica senine koostööleping Adria Airways’ga oli sõlmitud aastaks võimalusega seda veel ühe aasta võrra jätkata. “Nordica kui ettevõtte käivitamise etapp sügisel sai läbi ja otsustasime, et lepingu jätkamise võimalust me ei kasuta. Tänan Adria Airways’i juhtkonda senise hea koostöö eest, sest paljuski tänu neile saime oma ettevõtte kiiresti toimima,” sõnas Nordica juhatuse esimees Jaan Tamm.


title: USA tulevane esileedi kandis telesaates üle 1000 euro maksvat kleiti!

maintext:
Melania Trump pole veel ametlikult esileediks saanud, kuid tema eksklusiivne maitse on Ühendriikides ja mujal maailmas juba palju tähelepanu saanud.
Pühapäeval intervjueeris Ameerika telekanal CBS tulevase presidendi perekonda ning selle auks olid üles reastatud nii Donald Trumpi lapsed kui ka tema naine, Melania Trump.
"60 Minutes" nimelises saates paistis välimuse poolest kindlasti kõige rohkem silma tulevane esileedi, oma figuuri toonitavas, punases kleidis.
Tegemist on vägagi luksusliku valikuga. Nimelt pärineb kleit luksusbrändi Antonio Berardi sügiskollektsioonist ja maksab 1160 eurot. Hea uudis on see, et kuigi Ameerikas müüdi kleit koheselt läbi, siis eurooplastel on seda võimalik disainerriideid müüvast veebipoest Net-A-Porter veel soetada.
Melania Trumpi kallis maitse on hakanud silma aga juba ka tema kingaeelistuste puhul. Nimelt on täheldatud, et tulevane esileedi käib ringi ainult Christian Louboutini kingadega. Tasub märkida, et taoliste disainerkingade hinnad algavad 600-700 eurost.


description: Rimi teatas otsusest loobuda Säästumarketi nimest ja kontseptsioonist. Säästumarketid nimetatakse ja kohaldatakse ümber Rimideks, osa kauplusi suletakse.

title: Säästumarketid muutuvad Rimideks, osa kauplusi suletakse


title: KINGIIDEE | Uutmoodi ja seksikas aktifoto sessioon on eriline kink nii endale kui kaasale!

maintext:
Fotosessioon "Kehamaastik" on täiesti uus lähenemine aktifotole. Pildistamine toimub mustal fototaustal, et tuua välja erinevad kehakumerused. Tulemus on anonüümne, ent vägagi isikupärane ning sobib seepärast imehästi ka seinale riputamiseks. Fotosessiooni viib läbi professionaalne fotograaf Gerli Jalakas.
Selle fotosessiooni eripära seisneb selles, et keskendutakse korraga ainult ühele kehaosale – olgu selleks rind, puus, kõht vms (ühe sessiooni ajal saab töötada nii mitme "kehamaastikuga", kui soovi on). Lähenemise eripäraks on see, et meil pole vajadust loodusmaastikku hinnata – see on alati täpselt selline nagu ta olema peab. Samamoodi peaksime oma keha vaatama, hinnanguid andmata. Tegu on peaaegu teraapilise sessiooniga, mis paneb Su oma kehasse lausa armuma! Nähes oma keha teise nurga alt, taipavad paljud naised alles esmakordselt, kui kaunis see on. Fotosessioon on mõeldud aktina, aga soovi korral saab seda teha ka pesus.
Tagasiside: "Fotosessioon oli nii võimas – kogemus läks kokku minu enesearengu ja kaalulangetuse teemaga ning toetas seda. See on nii vaimne tegelikult. Vaatasin fotodel venitusarme ja see ajas heas mõttes nutma. Saan aina rohkem aru, kui palju ma olen end oma keha peal välja elanud. See arusaam, lahtikoorumine pole mitte tagasiviiv või masendav, vaid arendav, edasiviiv, motiveeriv. Päriselt. Iga naine väärib selleni jõudmist."
Samuti on fotosessioon imeline kingitus meesterahvale. Naine, lase enda keha jäädvustada kaunistele ja erootilistele fotodele, mis sobivad nii kallima rahakoti vahele kui ka suuremas formaadis teda erilisel tähtpäeval üllatama.
Vaata täpsemalt SIIT!


title: Tiina Lokk: "Olen kaks korda läbi põlenud, täiesti ametlikult."

maintext:
Vähemalt ühe korra olen ma igal aastal ataki äärel. Kõige suurem atakk oli siiski tänavu, kui kultuurkapital jättis meid ilma 165 000 eurost. Põhjenduseks toodi vaid, et reeglid on muutunud. Sel hetkel mõtlesin küll, kas ma homme hommikul veel elus olen. Olin, aga meelekoht oli ööga halliks läinud, sest ma olin nii püha viha täis.
Pimedate Ööde filmifestivali ehk PÖFFi peakorraldaja Tiina Lokk mängib juba 20. aastat peaosa justkui mitte iialgi valmivas linateoses. "Kui keegi oleks mulle kunagi öelnud, et sellise festivali korraldamine on niivõrd keeruline, poleks ma hakanud seda kunagi tegema," tõdeb ta. PÖFF kannab tänavu teist aastat A-kategooria festivali tiitlit. Lokile tähendab see lugematuid unetuid öid.
Pärast mitut selgitust kanti see raha meie rea peale tagasi. Paraku alles suvel. Kuna kogu aeg on PÖFF alarahastuses, kord on miinus ühtepidi ja kord teistpidi ja kui lisandus veel see 165 000, mõtlesin sel hetkel küll, et nüüd võib PÖFFi lõppenuks kuulutada ja uksed kinni panna.
Eelmisel aastal sai PÖFF A-kategooria festivaliks. Mis selle tunnustusega kaasneb?
Esiteks pidime ära unustama oma eelmised festivalid, mille keskmes oli "EurAsia" võistlusprogramm ja hakkama üles ehitama uut formaati. See tähendab lisaraha, aga ta on võimeline hakkama ka ise raha tootma. Sellepärast kõik võitlevadki, et oma regiooni A-kategooria festival saada. On tõestatud, et seda tüüpi festivalid on kohaliku majanduse promootorid, eriti turisminduse ja teeninduse vallas.
Nüüd, kus me teist aastat teeme A-kategooria festivali, on selle potentsiaal palju suurem, kui me ka ise oskasime seda ette arvata. Mitte võtta vastu seda kohta, mida rahvusvaheline filmitööstus on meile võimaldanud, oleks kuritegu. Kas või selline näide: meie uue presidendi pressiteade ja CV trükiti ära 40 maailma riigis. PÖFF leidis mullu kajastust enam kui 50 riigis. Meil ei ole ühtegi teist kultuuriüritust, mis rahvusvaheliselt sellisesse mastaapi võiks jõuda.
Mille poolest tänavune PÖFF, lisaks sellele, et see on juubelifestival, eriline on?
Näiteks esimest korda on meil rahvusvaheline esilinastus, mille taga on Sony Pictures. Sa ei taha teada, mis see maksma läheb.
Tahan küll!
Siia tuleb Sony viitsepresident ning Sony publikatsiooni- ja kommunikatsioonijuht, lisaks esilinastuva "17, hirm ja rõõm" näitleja, mis tähendab meile kokku laias laastus 25 000–30 000 eurot lisakulutusi. Selle summa oleme pidanud laest võtma, sest ega ka meie teadnud, et Sony tuleb.
Miks te ära ei öelnud?
Nalja teed või. Kui me oleks ära öelnud, poleks ta enam kunagi tulnud. See on meeletu näitaja, et Sony tuleb. Ameerika tähed ja filmitööstus ei taha minna Moskva filmifestivalile, mis loob meile aga paremad võimalused: luua sillad väga põnevate maade vahel.
Meil ei pea olema suuri esilinastusi kümnete kaupa, piisab kolmest või viiest, millega on kindlustatud palju suurem turistide vool. Sony tuleb siia, aga me näitame nende inimestele meie paiku. Juba aastaid on meil üks päev pühendatud Eesti filmitööstusele, kus me tutvustame meie tingimusi, meie ärikeskkonda, e-residentsust – kõik see on väga oluline, et seda äri hakata pööritama. Meil on vaja saada siia suured stuudiod.
Jätame hetkeks A-kategooria ja tuleviku ning vaatame festivali juubeli puhul tagasi minevikku, eriti esimestesse aastatesse. Milliseid piinlikke momente tuli sul selle juures läbi elada?
Piinlikke momente on olnud igasuguseid. Piinlik on olnud mõne külalise pärast, kes on olnud väga rumal, sest teadupärast on kõige väiksematel laevadel kõige suuremad kaptenid. Mul on piinlik olnud enda inimeste pärast, mis aga näitab arenguruumi.
On olnud igasuguseid drastilisi hetki. Näiteks siis, kui me näitasime kino linnahallis, kus polnud filme näidatud vist mitukümmend aastat, aga projektor seal oli, mida me eelnevalt katsetasime ja see töötas. Aga kui Philip Glass tegi viimase taktikepi löögi ja jooksid tiitrid, siis sel hetkel läks see projektor põlema.
Või kui Sakala saalis oli kohutavalt külm ja me pahandada saime –, aga kus me siis pidime kino näitama ja kus see soe pidi sinna saama, kui Sakala juba kinni oli? Selleks hetkeks olid põlenud läbi kõik Sakala korgid ja juhtmed olid sedavõrd katki, nii et tegelikult ei teadnud keegi, kas me üleüldse suudame seal PÖFFi korraldada.
Või kui ühel aastal, vist kümnenda PÖFFi ajal, polnud Tartus ühtegi kino, aga et vahet mitte sisse jätta, otsustasime teha seansi Jaani kirikus. Selle tarbeks rentisime Soomest tohutu kalli projektori ja siis selgus, et meil Eestis pole enam ühtegi kinomehaanikut. Üks jalutas õnne kombel meile Tartu linna peal vastu, aga pärast selgus, et see oli pigem õnnetus, sest kokku juhtusid piltlikult öeldes Moskvitši juht ja BMW viimane mudel. Ühesõnaga, see mehaanik suutis selle projektori põletada läbi enne, kui festival peale hakkas.
Nii et need on olnud raskused, mida vaataja ei tea ega peagi teadma.
Mitu pakki validooli sul iga PÖFFiga keele all ära kulub?
Ma ei söö validooli. Olen kaks korda läbi põlenud, täiesti ametlikult. Esimest korda ma ei teadvustanud seda, teine kord sain ma sellest juba aru, kui vaimne ja füüsiline pinge lähevad sedavõrd suureks, et hakkavad tekkima ärevushood. Mina näiteks ei suutnud enam oma lauseid lõpetada, tekkisid magamishäired ja kõrge vererõhk ja ma sain aru, et selle nimi on läbipõlemine. Tegelikult on seda võimalik hallata, kuigi just tänavu olen ma selle piiri peal ja püüan mitte uuesti sinna auku kukkuda.
On sulle pakutud altkäemaksu, et mõni film PÖFFile jõuaks?
Otseselt pole olnud, aga meeletult tülisid selle pinnal on olnud, kus üks või teine riik šantažeerib: kui sa seda filmi ei võta, siis ma teisi ka ei anna.
Mis oli kirss tordil, mis tegi PÖFFist A-kategooria festivali?
Aastal 2014 tekkisid kummalised allhoovused, kui tekkis traagilis-koomiline kokkupõrge Ladina-Ameerika filmilevitajatega, et miks me ei võta nende filme oma võistlusprogrammi. Ütlesin, et meil on "EurAsia" programm, mille peale nad kostsid, et mitte keegi ei võta meid enam kui üht kitsast võistlusprogrammi, sest me oleme nii rahvusvahelised. See jutt jäi mulle kõrvu pinisema, kuigi ma ei võtnud seda tõsiselt.
Vist samal aastal võttis FIPRESCI’ ehk rahvusvahelise filmikriitikute ühingu president Klaus Eder mul pärast festivali käe alt kinni, et kirjuta avaldus, mille põhjal saaks PÖFF A-kategooria festivaliks. See ettepanek tundus mulle, kes ma olen tulnud nõukogude aja süsteemist, kui ma tütarlaps Tiinana ei pääsenud Cannes’i festivalile, sedavõrd absurdne, et ma ei võtnud seda väga tõsiselt. Kirjutasin siiski avalduse, arvamata sellest midagi, aga see läks läbi.
Veel ajaloost ja festivali embleemist?
Olin vahetult enne esimest festivali näinud dokumentaalfilmi, kus oli jäädvustatud emahundi ulg täiskuu ajal. Kusjuures esimene festival toimus fataalselt just täiskuu ajal.
Kuidas on füüsiliselt võimalik läbi vaadata 1500 (mängu)filmi ja nende hulgast valik teha?
Möödunud aastal oli meil veel rohkem kandidaate. Ma arvan, et teist aastat järjest olen ma vaadanud läbi umbes 800 filmi. See tähendab, et teist aastat järjest ei tea ma öelda, mis värvi on suvi. Aga meid aitab rahvusvaheline meeskond, kes valib välja filme ka teistele festivalidele. Lisaks valime välja pooled filmid, mis on alles töös.
Kõige lühem öö, mis sul PÖFFi ajal on olnud?
Esimestel aastatel oli lühikesi ja mitte üldse öid palju. Nüüd ikka saab magada. Iseasi, kui hea see uni on, sest ma pidevalt ärkan kell kolm või neli üles, närvid püsti.
Kõige suurem kiitus, mida väliskülalised sulle pärast festivali on öeldud?
Võib-olla see A-klassi ettepanek. Ja kui PÖFF tegi Euroopa Filmiakadeemiat, mille eest me saime hullult igalt poolt kiita. Samas tuleb meelde seik, kui ma Berliinis kõndisin mööda tänavat ja juurde astus keegi noormees, kes ütles, et teie olete Tiina Lokk – kas te teate, et me Austraalias oleme jälginud kogu aeg teie festivali programmi ja meile nii meeldib teie festival? See tundus nii jabur ja samas nii kihvt.
Millal astub PÖFFi avamisel punasele vaibale mõne Oscari võitnud näitleja jalg?
See pole üldsegi ebareaalne, aga ma tuletan meelde, et meil on must vaip. Me pole veel ei rahaliselt ega mentaalselt punase vaiba ja Oscari võitja vastuvõtuks valmis, kuna pole mõtet hakata konkureerima Cannes’i või Berliiniga. Aga must vaip annab paraja iroonia ja distantseerituse.


authors:
Afp
Scanpix
Aadu Hiietamm
Muutke Seadusi

title: SAKSLASTEL SAI MÕÕT TÄIS: islamiäärmuslaste ühendus keelustati

maintext:
Sajad politseinikud otsisid läbi ligi 200 korterit, bürood ja mošeed , mis kuuluvad islamiäärmuslastele või kus kogunevad äärmuslaste ühenduse Die wahre Religion (Tõeline Religioon) liikmed. Need on salafistid, kes eitavad lääne demokraatiat ja juhinduvad šariaadikohtu seadustest. Nende ühendus asutati Saksamaal 2005. aastal.
Saksamaa politsei korraldas teisipäeva varahommikul korraga kümnel liidumaal suurhaarangu, et tõkestada islamiäärmuslaste ideede levikut.
Selle ühenduse liikmed, tavaliselt noored habetunud moslemid , on juba mitu aastat Saksamaa linnades jaganud möödujatele aktsiooni "Lies!" ("Lugege!") raames tasuta saksakeelseid koraane.
Uue omaniku on selle aktsiooni raames leidnud vähemalt kolm ja pool miljonit islami püha raamatut. Aktsiooni lubati jätkata seni, kuni jagatud on 25 miljonit koraani. Kampaania korraldajate sõnul oli nende eesmärk jõuda olukorrani, kus igas Saksa majapidamises on üks saksa keelde tõlgitud koraan.
Saksa võimud ei vaadanud toimuvale sugugi hea pilguga, sest aktsiooni taga on moslemiäärmuslased salafistid, kelle tegemistel hoiavad silma peal julgeolekuorganid. Viimaste sõnul on tasuta koraanide jagamine kõige ehtsam propaganda, mida salafistid arendavad uute liikmete või lihtsalt toetajate leidmiseks.
Paraku polnud Saksa võimudel seaduslikku alust koraani tasuta jagamist ära keelata, sest seesugust tegevust kaitseb usuvabadus. Koraanijagajatel piisas oma tegevuse seadustamiseks infostendi eelnevast registreerimisest.
Olgu lisatud, et Saksamaa kõrval on salafistid tasuta koraane jaganud veel vähemalt 15 riigis. Nende riikide nimistus on näiteks Austria, Prantsusmaa, Suurbritannia ja Rootsi.
140 koraanijagajat liitus Islamiriigiga
Kuna viimasel ajal tuli üha rohkem teateid salafistide seotusest äärmusrühmitusega Islamiriik, siis sai Saksamaa võimudel lõpuks mõõt täis. Saksamaa siseminister Thomas de Maiziere otsustas keelustada nii ühenduse Die wahre Religion kui ka koraanide tasuta jagamise.
Ühendust süüdistatakse pühasõdalaste värbamises ja pühasõdalastele raha kogumises. Julgeolekuorganite andmetel on vähemalt 140 aktsiooni "Lies!" aktivisti läinud vabatahtlikult Saksamaalt Süüriasse ja Iraaki, et liituda seal Islamiriigiga. Nad radikaliseerusid koraane jagades.
Saksamaal elab umbes 9200 äärmusliku ilmavaatega salafisti. Neist 1200 meest ja naist on julgeolekuorganite hinnangul valmis terroritegudeks. Seejuures on kolme viimase aastaga salafistide arv Saksamaal kaks korda kasvanud.


authors:
Rauno Volmar
Ekspress Meedia
Teet Malsroos
Õhtulehe Arhiiv

title: Rõivas: Tombergi vallandamine Ilvesele tehtud mainekahju olematuks ei tee

maintext:
Peaminister Taavi Rõivas sõnas tänasel, tõenäoliselt selle valitsuse viimasel pressikonverentsil, et ilmselgelt on EASis tehtud vigu, ent on küsitav, kas need vead tuleks omistada Hanno Tombergile.
"Samas kui minister (Liisa Oviir - toim.) võtab vastu sellise otsuse, et anda nõukogule juhis juhatuse esimees lahti lasta, sellega minister võtab enda peale kogu teema edasise lahenduse enda vastutada - see pole lihtne vastutus," sõnas Rõivas.
Liisa Oviir, Erki Mölder ja Hanno Tomberg (Teet Malsroos)
Rõivas lisas, et Ärma talu ja EASi ümber käiva skandaaliga on kõige rohkem põhjendamatult löögi alla sattunud president Toomas Hendrik Ilves. "Kui vaadata samm-sammult, on ta käitunud täpselt nagu EASi otsus oli," sõnas Rõivas, lisades, et midagi presidendile ette heita on keeruline. "Tombergi vallandamine presidendile tehtud mainekahju olematuks ei tee," lisas Rõivas.
Tervise- ja tööminister Jevgeni Ossnovski sõnas Rõivase jutule vastukaaluks, et nõukogu esimees on siiski osaliselt vastutav. Ta sõnas, et kui avalikkuse õiglustunne on riivatud asjades, mis pole lõpuni õiged, tuleb võtta vastutus - seda isegi juhul, kui otsused polnud tehtud ainuisikuliselt.
Õhtuleht, 17. november 2016. (Õhtulehe arhiiv)
Ettevõtluse Arendamise Sihtasutuse (EAS) nõukogu otsustas erakorralisel koosolekul president Toomas Hendrik Ilvese Ärma talu ettevõtlustoetuse osas tehtud otsuste tõttu kutsuda ametist tagasi juhatuse esimehe Hanno Tombergi.


description: Valdo Randpere ja Kadri Simson arutavad seekord Taavi Rõivase umbusaldamise ja Reformierakonna opositsiooni jäämise üle. Muuhulgas ütles Randpere, et Keskerakond hoiaks ennast Jevgeni Ossinovski eest, sest ükski asi ei toimi, kui tal on muud ambitsioonid.

title: TV3 VIDEO | Randpere hoiatab Simsonit: hoidke ennast Jevgeni Ossinovski eest, sest ükski asi ei toimi, kui tal on koguaeg muud ambitsioonid


description: VIVANIA® Beauty Shot on uus salarelv kortsude vähendamiseks ja naha noorendamiseks.

title: KINGIIDEE | Proovi salarelva kortsude vähendamiseks!


title: "Troonide mängu" eellugu varsti ekraanil?

maintext:
Telefirma HBO president Casey Bloys kinnitab, et läbirääkimised "Troonide mängu" eelloo väntamiseks käivad.
Menusarja on järele jäänud vaid kaks hooaega. Kuid Bloys jahutas The Wrapile antud intervjuus fännide ootusärevust – esialgu pole eellugu ekraanile oodata.
"Keegi pole veel midagi kirjutama hakanud. Selleks on liiga vara. Aga see ["Troonide mängu"] maailm on nii võimas ja tulus, et oleksime peast segased, kui me vähemalt ei uuriks eeloo – või kuidas seda nimetadagi – võimalust," vahendab Us Magazine.


description: "Star Warsi" fännid ei unusta oma lemmikuid kindlasti ka jõulude ajal, kuid see meeleolukas ja eriline video võibki jääda kummitama...

title: PIDULIKULT HIRMUTAV: "Star Warsi" fännidele on jõuludeks eriline tervitus...

maintext:
Lennuk lendab. Äkki teatab piloot:
"Me kaotame kõrgust, keegi peab kohe lennukist välja hüppama!"
Üks reisija hüppabki välja.
Veidi aja pärast kostab valjuhääldist jälle piloodi hääl:
"Me kaotame ikka veel kõrgust, keegi peab välja hüppama!"
Kui lennuk maandub, on kõik reisijad lennukist välja hüpanud.
Piloodil tuli sellest igavene jama.